polyglot-tagger/wikipedia-language-snippets-filtered huggingface dataset:
ಈ ಕೊನೆಯ ಪ್ರಬಂಧವನ್ನು ಅರ್ಥಶಾಸ್ತ್ರದ ಕುರಿತಾದ ಅವರ ಪಠ್ಯಕ್ರಮ ಎಂದು ಪರಿಗಣಿಸಬಹುದು. ಅವರು ಸಸ್ಯಾಹಾರ ಪದ್ಧತಿ, ಆಹಾರ ಕ್ರಮ ಮತ್ತು ಆರೋಗ್ಯ, ಧರ್ಮ, ಸಮಾಜ ಸುಧಾರಣೆಗಳು ಇತ್ಯಾದಿ ವಿಷಯಗಳ ಬಗ್ಗೆ ಸಾಕಷ್ಟು ಬರೆದಿದ್ದಾರೆ. ಗಾಂಧಿಯವರು ಸಾಮಾನ್ಯವಾಗಿ ಗುಜರಾತಿಯಲ್ಲಿ ಬರೆಯುತ್ತಿದ್ದರೂ ಸಹ, ಹಿಂದಿ ಮತ್ತು ಆಂಗ್ಲ ಭಾಷೆಗಳಿಗೆ ಭಾಷಾಂತರವಾಗಿದ್ದ ತಮ್ಮ ಪುಸ್ತಕಗಳನ್ನು ಪರಿಷ್ಕರಿಸುತ್ತಿದ್ದರು.
೧೯೬೦ನೇ ಇಸವಿಯಲ್ಲಿ ಭಾರತ ಸರ್ಕಾರವು ಗಾಂಧಿಯವರ ಸಂಪೂರ್ಣ ಕೃತಿಗಳನ್ನು ದಿ ಕಲೆಕ್ಟೆದ್‌ ವರ್ಕ್ಸ್‌ ಆಫ್‌ ಮಹಾತ್ಮ ಗಾಂಧಿ ಎಂಬ ಶೀರ್ಷಿಕೆಯ ಅಡಿಯಲ್ಲಿ ಪ್ರಕಟಿಸಿತ್ತು. ಈ ಬರಹಗಳು ಸುಮಾರು ೫೦,೦೦೦ ಪುಟಗಳನ್ನು ಒಳಗೊಂಡಿದ್ದು ಅವುಗಳನ್ನು ಸುಮಾರು ನೂರು ಸಂಪುಟಗಳಲ್ಲಿ ಪ್ರಕಟಿಸಲಾಗಿದೆ. ಆದರೆ, ರಾಜಕೀಯ ದುರುದ್ದೇಶಗಳಿಗಾಗಿ ಸರ್ಕಾರವು ಕೃತಿಯಲ್ಲಿ ಬದಲಾವಣೆಗಳನ್ನು ಅಳವಡಿಸಿದೆ ಎಂದು ಗಾಂಧಿಯವರ ಅನುಯಾಯಿಗಳು ವಾದಿಸಿದ್ದರಿಂದಾಗಿ ೨೦೦೦ನೇ ಇಸವಿಯಲ್ಲಿ ಅವರ ಸಂಪೂರ್ಣ ಕೃತಿಗಳ ಪರಿಷ್ಕೃತ ಆವೃತ್ತಿಯು ವಿವಾದದ ಕಿಡಿಯನ್ನು ಹೊತ್ತಿಸಿದ್ದವು. ನಂತರ ಭಾರತ ಸರ್ಕಾರವು ಪರಿಷ್ಕೃತ ಆವೃತ್ತಿಯನ್ನು ಹಿಂಪಡೆಯಿತು.
"ನಾವು ನೈತಿಕ ಆಧಾರವನ್ನು ಕಳೆದುಕೊಂಡಕೂಡಲೇ ನಮ್ಮ ಧಾರ್ಮಿಕತೆ ಕೊನೆಗೊಂಡಂತೆಯೇ."ನೈತಿಕತೆಯನ್ನು ಮೀರಿಸುವಂಥಾದ್ದು ಧರ್ಮದಲ್ಲಿ ಏನೂ ಇಲ್ಲ. ಉದಾಹರಣೆಗೆ, ಮಾನವನು ಸುಳ್ಳನಾಗಿ, ಕ್ರೂರಿಯಾಗಿ ಅಥವಾ ಅಸಂಯಮಿಯಾಗಿದ್ದುಕೊಂಡು, ದೇವರು ತನ್ನೊಂದಿಗಿದ್ದಾನೆಂದು ಹೇಳಿಕೊಳ್ಳಲಾಗದು."
"ಮಹಮ್ಮದ್‌ರ ನುಡಿಗಳು ಕೇವಲ ಮುಸ್ಲಿಮರಿಗೆ ಮಾತ್ರವೇ ಅಲ್ಲದೇ ಇಡೀ ಮಾನವ ಕುಲಕ್ಕೇ ಬುದ್ಧಿವಂತಿಕೆಯ ನಿಧಿಯಾಗಿವೆ."
"ನಿಮ್ಮ ಕ್ರಿಸ್ತನನ್ನು ನಾನು ಇಷ್ಟಪಡುವೆ, ಆದರೆ ನಿಮ್ಮ ಕ್ರಿಶ್ಚಿಯನ್ನರನ್ನು ನಾನು ಇಷ್ಟಪಡುವುದಿಲ್ಲ."
ಅವರ ಜೀವನದ ಆ ನಂತರದ ಹಂತದಲ್ಲಿ, ತಾವು ಹಿಂದೂ ಧರ್ಮದವರೇ ಎಂದು ಅವರನ್ನು ಕೇಳಿದಾಗ, ಅವರು ಉತ್ತರಿಸಿದ್ದು ಹೀಗೆ:
"ಹೌದು. ನಾನೊಬ್ಬ ಹಿಂದು. ನಾನು ಒಬ್ಬ ಕ್ರೈಸ್ತ, ಒಬ್ಬ ಮುಸ್ಲಿಮ್‌, ಒಬ್ಬ ಬೌದ್ಧ ಮತ್ತು ಒಬ್ಬ ಯಹೂದಿ ಸಹ." ( ನಾನು ಧಾರ್ಮಿಕ ತತ್ವದ ಅಮೃತವನ್ನು ನನ್ನ ಹೃದಯ ತುಂಬುವಷ್ಟು ಕುಡಿದಿದ್ದೇನೆ ಅದನ್ನು ನನಗೆ ಕರುಣಿಸಿ ಕೊಟ್ಟವರು ಶ್ರೀಮದ್ ರಾಜ್ ಚಂದ್ ಭಾಯಿ, ಎಂದಿದ್ದಾರೆ.)
ಪರಸ್ಪರ ಗೌರವಾದರವಿದ್ದರೂ ಸಹ, ಗಾಂಧಿಯವರು ಮತ್ತು ರವೀಂದ್ರನಾಥ್ ಟ್ಯಾಗೂರ್‌ರು ಒಂದಕ್ಕಿಂತಲೂ ಹೆಚ್ವು ಬಾರಿ ಸುದೀರ್ಘ ಚರ್ಚೆಗಳಲ್ಲಿ ಭಾಗಿಯಾಗಿದ್ದರು. ಈ ಚರ್ಚೆಗಳು ಅಂದಿನ ಇಬ್ಬರು ಅತ್ಯಂತ ಪ್ರಖ್ಯಾತ ಭಾರತೀಯರ ನಡುವಿನ ತಾತ್ವಿಕ ಭಿನ್ನಾಭಿಪ್ರಾಯಗಳಿಗೆ ಉದಾಹರಣೆಯಾಗಿವೆ. ೧೯೩೪ರ ಜನವರಿ ೧೫ರಂದು ಬಿಹಾರದಲ್ಲಿ ಭೂಕಂಪವೊಂದು ಸಂಭವಿಸಿ ಬೃಹತ್ ಪ್ರಮಾಣದ ನಷ್ಟ ಹಾಗೂ ಪ್ರಾಣಹಾನಿಯನ್ನು ಉಂಟುಮಾಡಿತು. ಅಸ್ಪೃಶ್ಯರನ್ನು ತಮ್ಮ ದೇವಾಲಯಗಳೊಳಗೆ ಬಿಟ್ಟುಕೊಳ್ಳದಿರುವ ಮೂಲಕ ಮೇಲು ಜಾತಿಯ ಹಿಂದೂಗಳು ಮಾಡಿದ ಪಾಪದ ಫಲವಿದು ಎಂದು ಗಾಂಧಿಯವರು ಇದನ್ನು ಸಮರ್ಥಿಸಿದರು (ಅಸ್ಪೃಶ್ಯರನ್ನು ಹರಿಜನರು, ಕೃಷ್ಣನ ಜನರು ಎಂದು ಉಲ್ಲೇಖಿಸುವ ಮೂಲಕ ಅಸ್ಪೃಶ್ಯರ ಭವಿತವ್ಯವನ್ನು ಸುಧಾರಿಸುವ ಉದ್ದೇಶಕ್ಕೆ ಗಾಂಧಿಯವರು ಬದ್ಧರಾಗಿದ್ದರು). ಅಸ್ಪೃಶ್ಯತೆಯ ಪದ್ಧತಿಯು ಅದೆಷ್ಟೇ ಅಸಂಗತವಾಗಿರಲಿ, ಭೂಕಂಪವು ಕೇವಲ ನೈಸರ್ಗಿಕ ಶಕ್ತಿಗಳಿಂದ ಮಾತ್ರ ಆಗಬಲ್ಲದೇ ಹೊರತು, ನೈತಿಕತೆಯ ಕಾರಣಗಳಿಂದಲ್ಲ ಎಂದು ಹೇಳಿದ ಟ್ಯಾಗೂರ್‌ರು ಗಾಂಧಿಯವರ ನಿಲುವನ್ನು ಭಾವೋದ್ವೇಗದಿಂದ ವಿರೋಧಿಸಿದರು.
ಗಾಂಧಿಯವರು ದಕ್ಷಿಣ ಆಫ್ರಿಕಾದಲ್ಲಿ ವಲಸಿಗ ವಕೀಲರಾಗಿದ್ದಾಗ ಅಲ್ಲಿ ವಾಸವಾಗಿದ್ದ ಭಾರತೀಯ ಸಮುದಾಯವು ನಾಗರಿಕ ಹಕ್ಕುಗಳಿಗಾಗಿ ಹೋರಾಟ ನಡೆ ಸುತ್ತಿದ್ದ ಅವಧಿಯಲ್ಲಿ ಅಹಿಂಸಾತ್ಮಕ ನಾಗರಿಕ ಅವಿಧೇಯತೆಯ ಆಂದೋಲ ನವನ್ನು ಮೊದಲ ಬಾರಿಗೆ ಪ್ರಯೋಗಿಸಿದರು. ೧೯೧೫ರಲ್ಲಿ ಭಾರತಕ್ಕೆ ವಾಪಸಾದ ಬಳಿಕ, ಅತಿಯಾದ ಜಮೀನು ತೆರಿಗೆ ಮತ್ತು ತಾರತಮ್ಯಗಳಿಗೆ ಸಂಬಂಧಿಸಿದಂತೆ ರೈತರ, ಬೇಸಾಯಗಾರರ ಮತ್ತು ನಗರ ಪ್ರದೇಶದ ಕಾರ್ಮಿಕರ ಪ್ರತಿಭಟನೆಗಳನ್ನು ಅವರು ಸಂಘಟಿಸಿದರು.
೧೯೨೧ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ನಾಯಕತ್ವ ವಹಿಸಿದ ಬಳಿಕ, ಬಡತನದ ನಿವಾರಣೆ, ಮಹಿಳಾ ಹಕ್ಕುಗಳ ವಿಸ್ತರಣೆ, ಧಾರ್ಮಿಕ ಮತ್ತು ಜನಾಂಗೀಯ ಸೌಹಾರ್ದ, ಅಸ್ಪೃಶ್ಯತೆಯ ಅಂತ್ಯ ಮತ್ತು ಆರ್ಥಿಕ ಸ್ವಾವಲಂಬನೆಯನ್ನು ಹೆಚ್ಚಿಸಲು ಹಮ್ಮಿಕೊಳ್ಳಲಾದ ರಾಷ್ಟ್ರವ್ಯಾಪಿ ಚಳುವಳಿಗಳ ನೇತೃತ್ವವನ್ನು ಗಾಂಧಿಯವರು ವಹಿಸಿಕೊಂಡರು. ಇವೆಲ್ಲಕ್ಕಿಂತಲೂ ಹೆಚ್ಚಾಗಿ, ಸ್ವರಾಜ್‌ ಅಥವಾ ವಿದೇಶೀ ಹಿಡಿತದಿಂದ ಭಾರತದ ಸ್ವಾತಂತ್ರ್ಯವನ್ನು ಸಾಧಿಸುವತ್ತ ಅವರು ಗುರಿಯಿಟ್ಟರು.
ಬ್ರಿಟಿಷರು ಹೇರಿದ್ದ ಉಪ್ಪಿನ ತೆರಿಗೆಯನ್ನು ವಿರೋಧಿಸಲು ಹಮ್ಮಿಕೊಂಡಿದ್ದ ಅಸಹಕಾರ ಚಳವಳಿಯಲ್ಲಿ ತಮ್ಮ ಅನುಯಾಯಿಗಳ ಮುಂದಾಳತ್ವವನ್ನು ವಹಿಸಿದ್ದ ಗಾಂಧಿಯವರು ೧೯೩೦ರಲ್ಲಿ ದಂಡಿ ಉಪ್ಪಿನ ಯಾತ್ರೆಯನ್ನು ನಡೆಸಿದರು.
ಆನಂತರ ಅವರು ಬ್ರಿಟಿಷರ ವಿರುದ್ಧ ಕ್ವಿಟ್ ಇಂಡಿಯಾ ಚಳುವಳಿಯನ್ನು ನಡೆಸಿದರು. ಗಾಂಧಿಯವರು ದಕ್ಷಿಣ ಆಫ್ರಿಕಾ ಹಾಗೂ ಭಾರತದಲ್ಲಿ ಹಲವು ವರ್ಷಗಳ ಕಾಲ ಕಾರಾಗೃಹ ವಾಸದಲ್ಲಿದ್ದರು. ಅಹಿಂಸೆ ಯ ಪರಿಪಾಲಕ ರಾದ ಅವರು ಸತ್ಯವನ್ನೇ ನುಡಿಯಲು ಪ್ರಮಾಣ ಮಾಡಿ ಇತರರೂ ಹಾಗೆಯೇ ಮಾಡುವಂತೆ ಪ್ರೇರೇಪಿಸಿದರು.
ಸ್ವತಂತ್ರವಾದ ಗೃಹ ಸಮುದಾಯವೊಂದರಲ್ಲಿ ನಿರಾಡಂಬರವಾದ ಜೀವನ ನಡೆಸಿದ ಗಾಂಧಿಯವರು ಚರಖಾ ದ ಮೂಲಕ ತಾವೇ ತೆಗೆದ ನೂಲಿನಿಂದ ನೇಯ್ದ ಸಾಂಪ್ರದಾಯಿಕ ಭಾರತೀಯ ಧೋತಿ ಮತ್ತು ಶಾಲನ್ನು ತೊಡುತ್ತಿದ್ದರು. ಸರಳ ಸಸ್ಯಾಹಾರವನ್ನು ಸೇವಿಸುತ್ತಿದ್ದ ಅವರು ಸ್ವಶುದ್ಧೀಕರಣ ಹಾಗೂ ಸಾಮಾಜಿಕ ಪ್ರತಿಭಟನೆಗಳೆರಡರ ಸಂಕೇತವಾಗಿ ದೀರ್ಘಾವಧಿಯ ಉಪವಾಸಗಳನ್ನು ಕೈಗೊಳ್ಳುತ್ತಿದ್ದರು.
ಗಾಂಧಿಯವರು ೧೬ನೇ ವರ್ಷದವರಿದ್ದಾಗ ಅವರ ತಂದೆಯ ಆರೋಗ್ಯ ಸ್ಥಿತಿ ಹದಗೆಟ್ಟಿತು. ತಮ್ಮ ಪೋಷಕರನ್ನು ತುಂಬಾ ಆರಾಧಿಸುತ್ತಿದ್ದ ಕಾರಣ, ಎಲ್ಲ ತರಹದ ಅನಾರೋಗ್ಯ ಸಮಯಗಳಲ್ಲಿಯೂ ಅವರು ತಂದೆಯ ಜೊತೆಯಲ್ಲಿ ಇರುತ್ತಿದ್ದರು. ಆದಾಗ್ಯೂ, ಒಂದು ರಾತ್ರಿ, ಗಾಂಧಿ ಯವರ ಚಿಕ್ಕಪ್ಪನವರು ಗಾಂಧಿಯವರಿಗೆ ಸ್ವಲ್ಪ ಸಮಯ ಬಿಡುವು ಮಾಡಿಕೊಳ್ಳಲು ಅನುವು ಮಾಡಿಕೊಟ್ಟರು. ಅವರು ತಮ್ಮ ಶಯ್ಯಾಕೋಣೆಗೆ ಹೋದಾಗ ವಿಷಯಲೋಲುಪದಾಸೆಗೆ ಒಳಗಾಗಿ ತಮ್ಮ ಪತ್ನಿಯೊಂದಿಗೆ ಮೈಥುನದಲ್ಲಿ ತೊಡಗಿದರು. ಆ ನಂತರ ಸೇವಕನೊಬ್ಬನು ಬಂದು ಗಾಂಧಿಯವರ ತಂದೆಯವರು ಆಗಷ್ಟೇ ನಿಧನರಾದದ್ದನ್ನು ತಿಳಿಸಿದನು.
ಗಾಂಧಿಯವರಿಗೆ ಅತೀವ ಪಾಪಪ್ರಜ್ಞೆ ಉಂಟಾಗಿ, ಸ್ವತ: ತಮ್ಮನ್ನು ತಾವು ಕ್ಷಮಿಸಲಾಗದ ಸ್ಥಿತಿಯಲ್ಲಿದ್ದರು. ಈ ಘಟನೆಯನ್ನು ಅವರು "ದುಪ್ಪಟ್ಟು ಅವಮಾನ" ಎಂದು ಉಲ್ಲೇಖಿಸಿದರು. ವಿವಾಹಿತರಾಗಿದ್ದರೂ ಸಹ, ತಮ್ಮ ೩೬ನೆಯ ವಯಸ್ಸಿನಲ್ಲಿಯೇ ಬ್ರಹ್ಮಚರ್ಯೆಯನ್ನಾಚರಿಸುವಲ್ಲಿ ಈ ಘಟನೆಯು ಗಾಂಧಿಯವರ ಮೇಲೆ ಬಹಳಷ್ಟು ಪ್ರಭಾವ ಬೀರಿತು.
ಸಂಭೋಗತ್ಯಾಗ ಮತ್ತು ಸಂನ್ಯಾಸದೊಂದಿಗೆ ಹೆಚ್ಚಿನ ಸಂಬಂಧವನ್ನು ಹೊಂದಿರುವ ಆಧ್ಯಾತ್ಮಿಕ ಮತ್ತು ಕಾರ್ಯರೂಪದ ಶುದ್ಧತೆಗಳನ್ನೊಳಗೊಂಡ ಬ್ರಹ್ಮಚರ್ಯೆಯ ತತ್ವದಿಂದ ಅವರ ಈ ನಿರ್ಧಾರವು ಆಳವಾಗಿ ಪ್ರಭಾವಿತವಾಗಿತ್ತು. ಬ್ರಹ್ಮಚರ್ಯೆಯೇ ದೇವರ ಸನಿಹಕ್ಕೆ ಹೋಗಲು ಸೂಕ್ತ ಮಾರ್ಗ ಹಾಗೂ ಆತ್ಮಸಾಕ್ಷಾತ್ಕಾರಕ್ಕೆ ಪ್ರಾಥಮಿಕ ಅಡಿಪಾಯ ಎಂದು ಗಾಂಧಿಯವರು ಪರಿಗಣಿಸಿದ್ದರು.
ಅವರ ಆತ್ಮಚರಿತ್ರೆಯಲ್ಲಿ ಅವರ ಕಾಮುಕ ಬೇಡಿಕೆಗಳ ವಿರುದ್ಧದ ಸಮರ ಮತ್ತು ಅವರ ಬಾಲ್ಯವಧು ಕಸ್ತೂರಬಾ ರೊಂದಿಗಿನ ತೀವ್ರ ಈರ್ಷ್ಯೆಯ ಘಟನೆಗಳನ್ನು ವಿವರಿಸಿದ್ದಾರೆ. ಭೋಗಾಪೇಕ್ಷೆಗಿಂತಲೂ ಹೆಚ್ಚಾಗಿ ಪ್ರೀತಿಸುವುದನ್ನು ಕಲಿಯಲು ಬ್ರಹ್ಮಚಾರಿಯಾಗಿ ಉಳಿಯುವುದು ತಮ್ಮ ವೈಯಕ್ತಿಕ ಹೊಣೆ ಎಂದು ಅವರು ತಿಳಿದಿದ್ದರು. ಗಾಂಧಿಯವರ ಪ್ರಕಾರ ಬ್ರಹ್ಮಚರ್ಯೆಯ ಎಂಬುದು "ಆಲೋಚನೆ, ಮಾತು, ಕೃತಿಗಳ ಮೂಲಕ ನಡೆಸುವ ಇಂದ್ರಿಯಗಳ ನಿಗ್ರಹ"ವಾಗಿತ್ತು.
ಹಲವು ಜೀವನಚರಿತ್ರಕಾರರು ಗಾಂಧಿಯವರ ಜೀವನವನ್ನು ವಿವರಿಸುವ ಕೆಲಸವನ್ನು ಕೈಗೊಂಡಿದ್ದಾರೆ. ಅವುಗಳಲ್ಲಿ, ಎರಡು ಕೃತಿಗಳು ಪ್ರಸಿದ್ಧವಾಗಿವೆ: ಎಂಟು ಸಂಪುಟಗಳಲ್ಲಿರುವ, . . ತೆಂಡೂಲ್ಕರ್‌ರವರ ಮಹಾತ್ಮ. ಲೈಫ್‌ ಆಫ್‌ ಮೋಹನ್‌ದಾಸ್‌ ಕರಮ್‌ಚಂದ್‌ ಗಾಂಧಿ ಮತ್ತು ೧೦ ಸಂಪುಟಗಳಲ್ಲಿರುವ, ಪ್ಯಾರೇಲಾಲ್‌ ಮತ್ತು ಸುಶೀಲಾ ನಾಯರ್‌ರವರ ಮಹಾತ್ಮ ಗಾಂಧಿ . ಸೇನಾದಳದ ಕರ್ನಲ್‌ . . ಸಿಂಗ್‌ ಗಾಂಧಿ: ಬಿಹೈಂಡ್‌ ದಿ ಮಾಸ್ಕ್‌ ಆಫ್‌ ಡಿವೈನಿಟಿ ಎಂಬ ಪುಸ್ತಕವನ್ನು ಬರೆದಿದ್ದಾರೆ.
ಈಗಿರುವ ಗಾಂಧಿಯವರ ಕುರಿತಾದ ಬಹುಪಾಲು ಸಾಹಿತ್ಯ ಕೃತಿಗಳು ಗಾಂಧಿಯವರು ಬರೆದ ಆತ್ಮಚರಿತ್ರೆಯಲ್ಲಿರುವ ವಿಚಾರಗಳನ್ನೇ ಹೇಳುತ್ತವೆಯೇ ಹೊರತು, ಗಾಂಧಿಯವರ ನಡೆ-ನುಡಿಗಳ ಕುರಿತಾದ ವಿಮರ್ಶಾತ್ಮಕ ಅವಲೋಕನವು ಅವುಗಳಲ್ಲಿ ತೀರಾ ಕಡಿಮೆ ಪ್ರಮಾಣದಲ್ಲಿದೆ ಎಂಬುದಾಗಿ . . ಸಿಂಗ್‌‌ರವರು ಈ ಪುಸ್ತಕದಲ್ಲಿ ವಾದಿಸುತ್ತಾರೆ. ಗಾಂಧಿಯವರ ಸ್ವಂತ ಮಾತುಗಳು, ಪತ್ರಗಳು ಮತ್ತು ಸುದ್ದಿ ಪತ್ರಿಕೆಗಳ ಅಂಕಣಗಳು ಮತ್ತು ಅವರ ನಡೆಗಳನ್ನು ಆಧರಿಸಿ ರೂಪಿಸಿದ ತಮ್ಮ ಪ್ರೌಢ ಪ್ರಬಂಧದಲ್ಲಿ, ಆಫ್ರಿಕಾದ ಮೂಲನಿವಾಸಿ ಕಪ್ಪುಜನಗಳು ಮತ್ತು ಕಾಲಾನಂತರದಲ್ಲಿ ಭಾರತದಲ್ಲಿನ ಬಿಳಿಯ ಬ್ರಿಟಿಷರ ವಿರುದ್ಧ ಗಾಂಧಿಯವರು ವರ್ಣಭೇದವನ್ನು ತೋರುತ್ತಿದ್ದರು ಎಂದು ಸಿಂಗ್‌ ಪ್ರತಿಪಾದಿಸುತ್ತಾರೆ.
ಕಾಲಾನಂತರ ಡಾ. ಟಿಮ್‌ ವಾಟ್ಸನ್‌ರವರ ಜೊತೆಗೂಡಿ ಸಿಂಗ್‌ರವರು ರಚಿಸಿದ ಗಾಂಧಿ ಅಂಡರ್ ಕ್ರಾಸ್ ಎಗ್ಸಾಮಿನೇಷನ್‌ ಎಂಬ ಕೃತಿಯು, ದಕ್ಷಿಣ ಆಫ್ರಿಕಾದಲ್ಲಿ ನಡೆದ ಪ್ರಸಿದ್ಧ ರೈಲು ಘಟನೆಯನ್ನು ಗಾಂಧಿಯವರು ಸ್ವತಃ ಹಲವು ಸನ್ನಿವೇಶಗಳಲ್ಲಿ ವಿವಿಧ ರೀತಿಯಲ್ಲಿ ವಿವರಿಸಿದ್ದು, ಸದರಿ ಘಟನೆಯು ಇಂದು ಅರ್ಥೈಸಿಕೊಂಡಿರುವಂತೆ ನಡೆಯಲೇ ಇಲ್ಲ ಎಂದು ವಾದಿಸುತ್ತದೆ.
೧೯೪೨ರ ಆಗಸ್ಟ್ ೯ರಂದು, ಗಾಂಧಿಯವರನ್ನು ಮತ್ತು ಇಡೀ ಕಾಂಗ್ರೆಸ್‌ ಕಾರ್ಯಕಾರೀ ಸಮಿತಿಯನ್ನು ಬ್ರಿಟಿಷ್‌ರು ಮುಂಬಯಿಯಲ್ಲಿ ಬಂಧಿಸಿದರು. ಪುಣೆಯಲ್ಲಿನ ಅಗಾ ಖಾನ್ ಅರಮನೆಯಲ್ಲಿ ಗಾಂಧಿ ಮತ್ತು 'ಕಸ್ತೂರ ಬಾ' ರವರನ್ನು ಎರಡು ವರ್ಷಗಳ ಕಾಲ ಗೃಹ ಬಂದಿಯಾಗಿ ಇರಿಸಲಾಗಿತ್ತು. ಇಲ್ಲಿಯೇ ಗಾಂಧಿಯವರ ವೈಯಕ್ತಿಕ ಜೀವನದಲ್ಲಿ ಎರಡು ದೊಡ್ಡ ಆಘಾತಗಳುಂಟಾದವು.
ಅವರ ಆಪ್ತ ಕಾರ್ಯದರ್ಶಿಯಾಗಿದ್ದ ೫೦ ವರ್ಷ ವಯಸ್ಸಿನ ಮಹದೇವ್‌ ದೇಸಾಯಿ ಆರು ದಿನಗಳ ನಂತರ ಹೃದಯಾಘಾತದಿಂದ ಮೃತರಾದರು, ೧೮ ತಿಂಗಳುಗಳ ಕಾಲ ಅಲ್ಲಿಯೇ ಗೃಹ ಕೈದಿಯಾಗಿದ್ದ 'ಕಸ್ತೂರಬಾ' ರವರು ೧೯೪೪ರ ಫೆಬ್ರುವರಿ ೨೨ರಂದು, ಮಹಾತ್ಮಾಗಾಂಧಿಯವರ ತೊಡೆಯ ಮೇಲೆ ಮಲಗಿದ್ದಂತೆಯೆ ಚಿರನಿದ್ರೆ ಗೈದರು; ಇದಾದ ಆರು ವಾರಗಳ ನಂತರ ಗಾಂಧಿಯವರು ಮಲೇರಿಯಾ ಜ್ವರಕ್ಕೆ ತುತ್ತಾದರು.
ಯುದ್ಧ ಮುಗಿಯುವ ಮುಂಚೆಯೇ, ೧೯೪೪ರ ಮೇ ೬ರಂದು, ಕ್ಷೀಣಿಸುತ್ತಿದ ಆರೋಗ್ಯ ಮತ್ತು ಆವಶ್ಯ ಶಸ್ತ್ರಚಿಕಿತ್ಸೆಗಾಗಿ ಗಾಂಧಿಯವರನ್ನು ಬಿಡುಗಡೆಗೊಳಿಸಲಾಯಿತು; ಗಾಂಧಿಯವರು ಕಾರಾಗೃಹದಲ್ಲಿಯೇ ಸತ್ತು ರಾಷ್ಟ್ರವನ್ನು ಕುಪಿತಗೊಳಿಸುವುದು ಬ್ರಿಟಿಷ್ ಸರ್ಕಾರಕ್ಕೆ ಬೇಕಾಗಿರಲಿಲ್ಲ. ಕ್ವಿಟ್ ಇಂಡಿಯಾ ಆಂದೋಲನವು ತನ್ನ ಧ್ಯೇಯದಲ್ಲಿ ನಿಯಮಿತ ಯಶಸ್ಸು ಕಂಡಿತ್ತಾದರೂ, ಈ ಆಂದೋಲನದ ಹತ್ತಿಕ್ಕುವಿಕೆಯು ೧೯೪೩ರ ಅಂತ್ಯದಲ್ಲಿ ಭಾರತಕ್ಕೆ ಸುವ್ಯವಸ್ಥೆಯನ್ನು ತಂದಿತ್ತಿತು.
ಯುದ್ಧದ ಅಂತ್ಯದಲ್ಲಿ, ಆಡಳಿತವನ್ನು ಭಾರತೀಯರಿಗೆ ಹಸ್ತಾಂತರಿಸಲಾಗುವುದೆಂದು ಬ್ರಿಟಿಷರು ಸ್ಪಷ್ಟ ಸೂಚನೆಗಳನ್ನು ನೀಡಿದರು. ಈ ಹಂತದಲ್ಲಿ ಗಾಂಧಿಯವರು ಹೋರಾಟವನ್ನು ಹಿಂದೆಗೆದುಕೊಂಡ ಫಲವಾಗಿ, ಕಾಂಗ್ರೆಸ್ ನಾಯಕತ್ವವೂ ಸೇರಿದಂತೆ ಸುಮಾರು ೧೦೦,೦೦೦ ರಾಜಕೀಯ ಬಂಧಿತರು ಬಿಡುಗಡೆಗೊಂಡರು.
ಗಾಂಧಿಯವರು ವಿಶ್ವಾದ್ಯಂತ ಮಹಾತ್ಮ ಗಾಂಧಿ ಎಂದೇ ಚಿರಪರಿಚಿತರು (ಸಂಸ್ಕೃತ: ा्ा ಮಹಾತ್ಮ ಅಥವಾ ಮಹಾನ್ ಆತ್ಮ , ಎಂಬ ಗೌರವ ಸೂಚಕ ಪದವನ್ನು ಅವರಿಗೆ ಮೊದಲು ನೀಡಿದ್ದು ರವೀಂದ್ರನಾಥ ಠಾಗೂರರು).
ಭಾರತದಲ್ಲೂ ಅವರು ಬಾಪು ಎಂದೇ ಚಿರಪರಿಚಿತರು . ಮೊದಲ ಬಾರಿಗೆ ಸುಭಾಷ್ ಚಂದ್ರಬೋಸ್ ಅವರು ರಾಷ್ಟ್ರಪಿತ ಎಂದು ಕರೆದರು. ಭಾರತ ದಲ್ಲಿ ಅವರನ್ನು ರಾಷ್ಟ್ರಪಿತ ಎಂದು ಅಧಿಕೃತವಾಗಿ ಗೌರವಿಸ ಲಾಗಿದ್ದು ಅವರ ಜನ್ಮದಿನವಾದ ಅಕ್ಟೋಬರ್ ೨ನ್ನು ಗಾಂಧಿ ಜಯಂತಿ ಎಂಬ ಸ್ಮರಣೀಯ ದಿನವನ್ನಾಗಿಸಿ ರಾಷ್ಟ್ರೀಯ ರಜಾ ದಿನವನ್ನಾಗಿಸಲಾಗಿದೆ ಮತ್ತು ವಿಶ್ವಾದ್ಯಂತ ಈ ದಿನವನ್ನು ಅಂತಾರಾಷ್ಟ್ರೀಯ ಅಹಿಂಸಾ ದಿನವನ್ನಾಗಿ ಆಚರಿಸಲಾಗುತ್ತಿದೆ.
ನಿಜ ಅಥವಾ ಸತ್ಯ ದ ಪರಿಶೋಧನೆಯೆಂಬ ವಿಸ್ತೃತ ಉದ್ದೇಶಕ್ಕಾಗಿ ಗಾಂಧಿಯವರು ತಮ್ಮ ಜೀವನವನ್ನು ಮುಡಿಪಾಗಿಟ್ಟರು. ತಮ್ಮ ತಪ್ಪುಗಳಿಂದಲೇ ಕಲಿತು ಹಾಗೂ ತಮ್ಮ ಮೇಲೆಯೇ ಪ್ರಯೋಗಗಳನ್ನು ಮಾಡಿಕೊಂಡು ಅವರು ಇದನ್ನು ಸಾಧಿಸಲು ಯತ್ನಿಸಿದರು. ಅವರು ತಮ್ಮ ಆತ್ಮಚರಿತ್ರೆಯನ್ನು ದಿ ಸ್ಟೋರಿ ಆಫ್ ಮೈ ಎಕ್ಸ್‌ಪರಿಮೆಂಟ್ಸ್‌ ವಿಥ್ ಟ್ರುತ್ ಎಂದು ಕರೆದುಕೊಂಡರು.
ತಮ್ಮದೇ ಆದ ಪೈಶಾಚಿಕತೆಗಳನ್ನು, ಅಂಜಿಕೆಗಳನ್ನು ಮತ್ತು ಅಭದ್ರತೆಗಳನ್ನು ನಿವಾರಿಸಿಕೊಂಡದ್ದು ತಾವು ಸೆಣಸಿದ ಅತಿ ಮುಖ್ಯ ಸಮರವಾಗಿತ್ತೆಂದು ಗಾಂಧಿಯವರು ತಿಳಿಸಿದರು. "ದೇವರೇ ಸತ್ಯ" ಎಂದು ಹೇಳುವ ಮೂಲಕ ಗಾಂಧಿಯವರು ತಮ್ಮ ನಂಬಿಕೆಗಳ ಸಾರಾಂಶವನ್ನು ಹೇಳಿದರು. ನಂತರ ಅವರು "ಸತ್ಯವೇ ದೇವರು" ಎಂದು ಆ ಹೇಳಿಕೆಯನ್ನು ಬದಲಿಸಿದರು. ಹಾಗಾಗಿ, ಗಾಂಧಿಯವರ ತತ್ವದಲ್ಲಿ, ಸತ್ಯ ವೇ "ದೇವರು."
ಪಾಕಿಸ್ತಾನಕ್ಕೆ ಹಣದ ಸಂದಾಯ ಮಾಡಲು ಒತ್ತಾಯಿಸಿ, ಭಾರತವನ್ನು ದುರ್ಬಲಗೊಳಿಸಿದಕ್ಕೆ ಗಾಂಧಿಯವರೇ ಹೊಣೆ ಎಂದು ಆತನು ಹೇಳಿದ್ದನು. ಗೋಡ್ಸೆ ಮತ್ತು ಆತನ ಸಹಚರ ನಾರಾಯಣ್ ಆಪ್ಟೆ - ಇವರಿಬ್ಬರ ಮೇಲಿನ ಆರೋಪವನ್ನು ಸಾಬೀತುಪಡಿಸಲಾಗಿ, ೧೯೪೯ರ ನವೆಂಬರ್ ೧೫ರಂದು ಅವರನ್ನು ಗಲ್ಲಿಗೇರಿಸಲಾಯಿತು.
ಹೊಸದಿಲ್ಲಿಯ ರಾಜ್‌ ಘಾಟ್‌ನಲ್ಲಿರುವ ಗಾಂಧಿಯವರ ಸ್ಮಾರಕ ಯ ಶಿಲಾಲೇಖನದಲ್ಲಿ "ಹೇ ರಾಮ್‌" ಎಂಬ ಉಚ್ಚರಣೆಯಿದೆ. ಅನುವಾದ ಮಾಡಿದಾಗ "ಓ ದೇವರೇ" ಎಂದಾಗುವುದು. ತಾವು ಗುಂಡೇಟಿಗೀಡಾದಾಗ ಗಾಂಧಿಯವರ ಕೊನೆಯ ಮಾತುಗಳೆಂದು ಬಹುಮಟ್ಟಿಗೆ ನಂಬಲಾಗಿದ್ದರೂ, ಈ ಹೇಳಿಕೆಯ ನಿಖರತೆಯು ವಿವಾದಗ್ರಸ್ಥವಾಗಿದೆ.
ಜವಾಹರ್‌ಲಾಲ್‌ ನೆಹರೂರವರು ಬಾನುಲಿಯ ಮೂಲಕ ರಾಷ್ಟ್ರವನ್ನುದ್ದೇಶಿಸಿ ಮಾತನಾಡಿದರು:
ಗಾಂಧಿಯವರು ಭಾರತದಲ್ಲಿ ವಾಸಿಸಲು ೧೯೧೫ರಲ್ಲಿ ದಕ್ಷಿಣ ಆಫ್ರಿಕಾದಿಂದ ವಾಪಸಾದರು. ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಸಭೆಗಳಲ್ಲಿ ಮಾತನಾಡಿದರು, ಆದರೆ ಆ ಸಮಯದಲ್ಲಿ ಕಾಂಗ್ರೆಸ್‌ ಪಕ್ಷದ ಗೌರವಾನ್ವಿತ ನಾಯಕರಾದ ಗೋಪಾಲಕೃಷ್ಣ ಗೋಖಲೆಯವರಿಂದ ಗಾಂಧಿಯವರಿಗೆ ಭಾರತೀಯ ಸಮಸ್ಯೆಗಳು, ರಾಜಕೀಯ ಮತ್ತು ಭಾರತೀಯ ಜನತೆಯ ಕುರಿತಾದ ಪ್ರಾಥಮಿಕ ಪರಿಚಯವಾಯಿತು.
ಅಹಿಂಸೆ ಅಥವಾ ಸಂಪೂರ್ಣ ಅಹಿಂಸೆಯ ಮೇಲೆ ದೃಢವಾಗಿ ರೂಪಿಸಲ್ಪಟ್ಟ ಸಾಮೂಹಿಕ ಅವಿಧೇಯತೆಯ ಮೂಲಕ ದಬ್ಬಾಳಿಕೆಗೆ ಪ್ರತಿರೋಧವನ್ನು ಒಡ್ಡುವ ಸತ್ಯಾಗ್ರಹ ದ ಪರಿಕಲ್ಪನೆಗೆ ಅವರು ಪಥ ನಿರ್ಮಾಪಕರಾಗಿದ್ದು, ಅದು ಭಾರತವನ್ನು ಸ್ವಾತಂತ್ರ್ಯದತ್ತ ಒಯ್ದಿತು ಹಾಗೂ ವಿಶ್ವಾದ್ಯಂತದ ನಾಗರಿಕ ಹಕ್ಕುಗಳ ಮತ್ತು ಸ್ವಾತಂತ್ರ್ಯ ಆಂದೋಲನ ಗಳಿಗೆ ಸ್ಫೂರ್ತಿ ನೀಡಿತು.
ಮೋಹನ್‌ದಾಸ್ ಕರಮ್‌ ಚಂದ್ ಗಾಂಧಿಯವರು (ಗುಜರಾತಿ: ોા ં ાંી, ಎಂದು ಉಚ್ಚರಿತ; ೨ನೇಯ ಅಕ್ಟೋಬರ್ ೧೮೬೯ – ೩೦ನೇಯ ಜನವರಿ ೧೯೪೮) ಭಾರತೀಯ ಸ್ವಾತಂತ್ರ್ಯ ಆಂದೋಲನದ ಕಾಲದಲ್ಲಿ ಭಾರತದ ಸರ್ವೋತ್ಕೃಷ್ಟ ರಾಜಕೀಯ ಹಾಗೂ ಅಧ್ಯಾತ್ಮಿಕ ನಾಯಕರಾಗಿದ್ದರು. ಅವರಿಗೆ ಮಹಾತ್ಮ ಎಂಬ ಬಿರುದು ಇತ್ತು ಅಲ್ಲದೇ ಭಾರತೀಯ ಜನರು ಅವರನ್ನು ಬಾಪೂಜೀ ಎಂದು ಸಂಭೋಧಿಸುತ್ತಿದ್ದರು.
ಗಾಂಧಿಯವರು ಪಾಲಿಸುತ್ತಿದ್ದ ಅಹಿಂಸಾತತ್ವವು ಶಾಂತಿ ಧೋರಣೆಯನ್ನು ಸೂಚಿಸುವುದರಿಂದಾಗಿ ಇದು ಎಲ್ಲ ರಾಜಕೀಯ ಸಮುದಾಯದಾದ್ಯಂತ ಬರುವ ಟೀಕೆಯ ಮೂಲವಾಗಿದೆ.
ನಮ್ಮ ಬರಿ ಕಣ್ಣಿಗೆ ಕಾಣುವ ಮತ್ತು ಸಾಮಾನ್ಯ ದೂರದರ್ಶಕಕ್ಕೆ ಕಾಣುವ ನಕ್ಷತ್ರಗಳೆಲ್ಲಾ ನಮ್ಮ ಆಕಾಶ ಗಂಗೆಯ ವ್ಯವಸ್ಥೆಗೆ ಸೇರಿದ ನಕ್ಷತ್ರಗಳೇ. ಈ ನಮ್ಮ ಬ್ರಹ್ಮಾಂಡವು ಒಂದು ಇಡ್ಲಿಯ ಆಕಾರದಲ್ಲಿದೆ. ಇದರ ವ್ಯಾಸವು ಸುಮಾರು 1ಲಕ್ಷ ಜ್ಯೋತಿರ್'ವರ್ಷಗಳು , ದಪ್ಪವು ಸುಮಾರು 10,000 ಜ್ಯೋತಿರ್ವರ್ಷಗಳು. ಸೂರ್ಯನು/ನಮ್ಮ ಸೌರಮಂಡಲವು ಆಕಾಶಗಂಗೆಯ ಕೇಂದ್ರದಲ್ಲಿಲ್ಲ. ಕೇಂದ್ರಕ್ಕೆ 30,000 ಜ್ಯೋತಿರ್ವರ್ಷಗಳ ದೂರದಲ್ಲಿದ್ದಾನೆ. ಆಕಾಶಗಂಗೆಯ ಕೇಂದ್ರವು ಧನು-ವೃಶ್ಚಿಕ ರಾಶಿಗಳ ದಿಕ್ಕಿನಲ್ಲಿದೆ. ಅದರಿಂದ ನಕ್ಷತ್ರಗಳು ಆ ದಿಕ್ಕಿನಲ್ಲಿ ಹೆಚ್ಚು; 80,000 ಜ್ಯೋತಿರ್’ವರ್ಷಗಳವರೆಗೆ ವ್ಯಾಪಿಸಿವೆ. ಅದರ ಎದುರು ದಿಕ್ಕಿನಲ್ಲಿ ನಕ್ಷತ್ರಗಳು 2000 ಜ್ಯೋತಿರ್’ವರ್ಷಗಳವರೆಗೆ ಮಾತ್ರ ಕಾಣುವುದು. ಆದರೂ ನಮಗೆ ಆಕಾಶಗಂಗೆಯು ವೃತ್ತವಾಗಿ ಕಾಣುವುದರಿಂದ ಸೌರವ್ಯೂಹವು ಆಕಾಶಗಂಗೆಯ ಕೇಂದ್ರದ ಹತ್ತಿರವೇ ಇರಬೇಕು ಮತ್ತು ಇದು ಆಕಾಶಗಂಗೆಯ ಕೇಂದ್ರದಿಂದ ಸುಮಾರು 100 ಜ್ಯೋತಿರ್’ವರ್ಷಗಳ ಎತ್ತರದಲ್ಲಿರಬೇಕೆಂದು ನಿರ್ಣಯಿಸಿದ್ದಾರೆ. ಈ ಇಡ್ಲಿಯ ಆಕಾರದ ಆಕಾಶಗಂಗೆಯಲ್ಲಿ ನಕ್ಷತ್ರಗಳು ಸರಿ ಸುಮಾರಾಗಿ ಸಮ ಸಾಂದ್ರತೆಯಿಂದ ಹರಡಿವೆ.
ಕೆನಡಾ ಮತ್ತು ಹಾಲೆಂಡಿನ ವಿಜ್ಞಾನಿಗಳಾದ ಊರ್ಟನ ಲಿಂಡ್ಬಾಲ್ಡ್ ರ ಸಂಶೋಧನೆಯಂತೆ ಸೂರ್ಯ‍ನು ತನ್ನ ಪರಿವಾರದೊಂದಿಗೆ ಈ ಆಕಾಶಗಂಗೆಯ ಕೇಂದ್ರವನ್ನು ಇತರ ನಕ್ಷತ್ರಗಳ ಜೊತೆ ಸುತ್ತುತ್ತಿದ್ದಾನೆ. ಆಕಾಶಗಂಗೆಯ ಕೇಂದ್ರವನ್ನು ಸುತ್ತುವ ಸೂರ್ಯನ ಪ್ರದಕ್ಷಿಣ ವೇಗ ಸೆಕೆಂಡಿಗೆ 150 ಮೈಲಿ/240 ಕಿ.ಮೀ. ಈ ವೇಗದಲ್ಲಿ ಒಂದು ಪ್ರದಕ್ಷಿಣೆ ಮುಗಿಸಲು ಸೂರ್ಯನಿಗೆ 25 ಕೋಟಿ ವರ್ಷಗಳು ಬೇಕು. ಭೂಮಿಯ ಜನನವಾದ ನಂತರ ಸೂರ್ಯನು 18-19 ಪ್ರದಕ್ಷಿಣೆಗಳನ್ನು ಮುಗಿಸಿದ್ದಾನೆ. .
ಆಕಾಶಗಂಗೆಯಲ್ಲಿ ನಕ್ಷತ್ರಗಳಲ್ಲದೆ ತಾರಾಗುಚ್ಛಗಳ, ಜ್ಯೋತಿರ್ಮೇಘಗಳೂ ಇವೆ. ಗ್ರಹದಂತಿರುವವು ಮತ್ತು ಉಂಗುರದಂತಿರುವುವು ಎಂದು ಎರಡು ಬಗೆ. ಇವು ಸೂರ್ಯನ ಹತ್ತಿಪ್ಪತ್ತರಿಂದ ಹಿಡಿದು ನೂರಿನ್ನೂರರಷ್ಟು ಸೌರಭಾರಗಳಷ್ಟಿರುತ್ತವೆ. ಇವುಗಳ ಜೊತೆ ಲೆಖ್ಕಕ್ಕೆ ಸಿಗದ ಅಪಾರ ದ್ರವ್ಯರಾಶಿಯ ಕೃಷ್ಣದ್ರವ್ಯವಿದೆ
ಆಕಾಶದಲ್ಲಿರುವ ನಕ್ಷತ್ರಗಳೆಲ್ಲಾ ಸೂರ್ಯರೇ. ಕೆಲವು ಸೂರ್ಯನಿಗಿಂತ ಚಿಕ್ಕವು ಕೆಲವು ದೊಡ್ಡವು. ಹಾಗೆಯೇ ಅವುಗಳ ಉಷ್ಣತೆಯಲ್ಲಿಯೂ ಹೆಚ್ಚು ಕಡಿಮೆ ಇದೆ. ವಯಸ್ಸಿನಲ್ಲೂ ಕೆಲವು ಹಿರಿಯವು ಕೆಲವು ಕಿರಿಯವು. ನಮ್ಮ ಬ್ರಹ್ಮಾಂಡದಲ್ಲಿ ಸೂರ್ಯ ಒಂದು ಮಧ್ಯಮ ಗಾತ್ರದ ನಕ್ಷತ್ರ. ನಕ್ಷತ್ರದಲ್ಲಿ ನಮಗೆ ಅತ್ಯಂತ ಹತ್ತಿರದ ನಕ್ಷತ್ರ ನಾಲ್ಕು ಕಾಲು ಜ್ಯೋತಿರ್ವರ್ಷದ ದೂರದಲ್ಲಿದೆ. ಅತಿದೂರದ ನಕ್ಷತ್ರ 80,000 ಜ್ಯೋತಿರ್ವರ್ಷದಷ್ಟು ದೂರದ್ದು. ಹಿಂದೆ ಹೇಳಿದಂತೆ ಆಕಾಶಗಂಗೆಯ ಕೇಂದ್ರದಿಂದ ಸುಮಾರು 30,000 ಜ್ಯೋತಿರ್ವರ್ಷದಷ್ಟು ದೂರದಲ್ಲಿ ಮತ್ತು ತಲದಿಂದ 100 ಜ್ಯೋತಿರ್ವರ್ಷ ಎತ್ತರದಲ್ಲಿ ಸೂರ್ಯನ ಸ್ಥಾನ. ಸೂರ್ಯ ಈ ಆಕಾಶಗಂಗೆಯಲ್ಲಿ ಒಂದು ಬಿಂದು. ಈ ವಿಶ್ವಕ್ಕೆ ಹೋಲಿಸುವುದಾದರೆ, ಸಹಾರಾ ಮರುಭೂಮಿಯಲ್ಲಿ ಒಂದು ಮರಳಿನ ಕಣವಿದ್ದಂತೆ.
ಈ ಪುಟ ತಪ್ಪಾಗಿ ಇಂಗ್ಲಿಷ್‍ನ ವಿಶ್ವ-ಯೂನಿವರ್ಸ್‌ಗೆ ಜೋಡಿಸಿದೆ, ಗ್ಯಾಲಾಕ್ಷಿಗೆ ಜೋಡಿಸಬೇಕಿತ್ತು)
ನಾವು ಬ್ರಹ್ಮಾಂಡದ ಬಗೆಗೆ ವೈಜ್ಞಾನಿಕವಾಗಿ ತೀಳಿದುಕೊಳ್ಳುವುದಾದರೆ , ಮೊದಲು ವಿಶ್ವ ಅಥವಾ ಈ ಜಗತ್ತು . ಬ್ರಹ್ಮಾಂಡ ಅಥವಾ ನೀಹಾರಿಕೆ , ನಮ್ಮ ಬ್ರಹ್ಮಾಂಡ ಅಥವಾ ಆಕಾಶ ಗಂಗೆ ಇವುಗಳ ವೈಜ್ಞಾನಿಕ ವ್ಯಾಖ್ಯೆ ಅಗತ್ಯ. ಬ್ರಹ್ಮಾಂಡವನ್ನು ವಿಶ್ವ ಅಥವಾ ಜಗತ್ತು ಎಂದು ತಪ್ಪು ತಿಳಿಯುವ ಸಾಧ್ಯತೆ ಇದೆ. ನಾವು ಹಾಲಿ ಇರುವ ಈ ಬ್ರಹ್ಮಾಂಡವು ವಿಶಾಲ ವಿಶ್ವದಲ್ಲಿ ಇರುವ ಲಕ್ಷ ಲಕ್ಷ ಬ್ರಹ್ಮಾಂಡಗಳಲ್ಲಿ ಒಂದು. ವಿಶ್ವವೆಂದರೆ ಹಾಗೆ ಲಕ್ಷ-ಕೋಟಿ ಬ್ರಹ್ಮಾಂಡಗಳನ್ನು ಹೊಟ್ಟೆಯಲ್ಲಿ ತುಂಬಿಕೊಂಡ ಊಹಿಸಲೂ ಅಗದಷ್ಟು ದೊಡ್ಡ ಜಗತ್ತು. ರಾತ್ರಿ ಆಕಾಶ ಶುಭ್ರ ವಾಗಿದ್ದಾಗ ಮೇಲಕ್ಕೆ ನೋಡಿದರೆ ಒಂದು ತಿಳಿ ಬಿಳಿಯ ಮೋಡದ ಸೆಲೆ ಆಕಾಶದ ಒಂದು ಕಡೆಯಿಂದ ಮತ್ತೊಂದು ಕಡೆಗೆ ಹರಿದಂತೆ ಕಾಣುವುದು. ಅದು ವಾಸ್ತವವಾಗಿ ಮೋಡವಲ್ಲ ಅದೇ ನಮ್ಮ ಆಕಾಶ ಗಂಗೆಯೆಂಬ ಬ್ರಹ್ಮಾಂಡದ ಪಾರ್ಶ್ವ ನೋಟ. ನಾವು ಅದರೊಳಗೇ ಒಂದು ಬದಿಯಲ್ಲಿದ್ದು ಅದನ್ನು ನೋಡುತ್ತಿದ್ದೇವೆ. ಇಂಗ್ಲಿಷಿನಲ್ಲಿ ಇದನ್ನು ಮಿಲ್ಕಿ ವೇ ಎನ್ನುವರು.
ಆಕಾಶಗಂಗೆ ಮತ್ತು ಅಕ್ಕಪಕ್ಕದ ಕೆಲವು ಡಿಗ್ರಿಗಳು ಹೊರತುಪಡಿಸಿ ಮಿಕ್ಕ ಖಗೋಲ ಪ್ರದೇಶದಲ್ಲಿ ನೀಹಾರಕಗಳು ಸಮಸಾಂದ್ರತೆಯಿಂದ ಹರಡಿವೆ. ಆಕಾಶಗಂಗೆಯ ಸುತ್ತಲೂ ಕವಿದಿರುವ ಕಾಂತಿರಹಿತ ಅನಿಲಮೇಘವು ಆಕಾಶಗಂಗೆಯ ದಿಕ್ಕಿನಲ್ಲಿ ಮತ್ತು ಅದರ ಅಂಚಿನಲ್ಲಿ ಇರುವ ನೀಹಾರಕಗಳು ಕಾಣಲು ಅಡ್ಡಿಯಾಗಿದೆ. ಆದಕಾರಣ ಉಳಿದಭಾಗಕ್ಕೆ ಹೋಲಿಸಿ ಖಗೋಳದ ಎಲ್ಲೆಡೆಯೂ ಹೆಚ್ಚುಕಡಿಮೆ ನೀಹಾರಕಗಳು ಸಮನಾಗಿ ಹರಡಿವೆಯೆಂದು ಹೇಳಬಹುದು. ಎಲ್ಲಾ ನೀಹಾರಕಗಳೂ ಆಕಾಶಗಂಗೆಯಷ್ಟು ಅಥವಾ ದ್ರೌಪದೀ ನೀಹಾರಕದಷ್ಟು ದೊಡ್ಡದಲ್ಲ. ಇವೆರಡೂ ಬಹಳ ದೊಡ್ಡ ಬ್ರಹ್ಮಾಂಡಗಳೆಂದು ಕಂಡುಬಂದಿದೆ. ವಿಶ್ವಾಕಾಶದಲ್ಲಿ ಸುಮಾರು 20 ಲಕ್ಷ ಜ್ಯೋತರ್'ವಷ‍ಗಳಿಗೊಂದರಂತೆ ನೀಹಾರಿಕಗಳು ಹಬ್ಬಿವೆ. ನಮ್ಮ ಆಕಾಶಗಂಗೆಯಲ್ಲಿ ಕೃತ್ತಿಕಾ ನಕ್ಷತ್ರಗಳ ಪುಂಜವಿದ್ದಂತೆ ನೀಹಾರಿಕೆಗಳ ಗುಚ್ಛಗಳಿವೆ. ಅವನ್ನು 'ಬ್ರಹ್ಮಾಂಡಸ್ತಬಕ' ಅಥವಾ 'ನೀಹಾರಿಕಸ್ತಬಕ' ಎಂದು ಖಭೌತ ಪ್ರಾಧ್ಯಾಪಕ ಆರ್.ಎಲ್ ನರಸಿಂಹಯ್ಯನವರು ಕರೆದಿದ್ದಾರೆ1. ನಮ್ಮ ಆಕಾಶಗಂಗೆಯ ಸಮೀಪವೇ ಎಂದರೆ ಏಳೆಂಟು ಲಕ್ಷ ಜ್ಯೋತಿರ್ವರ್ಷದ ದೂರದಲ್ಲಿಯೇ ಅನೇಕ ನೀಹಾರಿಕೆಗಳು ಕಂಡಿವೆ; ಅದರಿಂದ ನಮ್ಮ ಬ್ರಹ್ಮಾಂಡವೂ ಒಂದು 'ನೀಹಾರಿಕಸ್ತಬಕ'ದಲ್ಲಿದೆ ಎನ್ನಬಹುದು1.
ಗ್ಯಾಲಕ್ಸಿಯ ರಚನೆ ಮತ್ತು ವಿಕಾಸದ ವಿಷಯ ಖಭೌತಿಕಶಾಸ್ತ್ರದಲ್ಲಿ ಈಗಲೂ ಸಂಶೋಧನೆಯ ಸಕ್ರಿಯ ಕ್ಷೇತ್ರವಾಗಿದೆ.
ಆರಂಭಿಕ ಬ್ರಹ್ಮಾಂಡದ ಪ್ರಸಕ್ತ ಮಾದರಿಗಳಿಗಳು ಖಭೌತಶಾಸ್ತ್ರದ ಮಹಾ ಸ್ಪೋಟದ ಸಿದ್ಧಾಂತವನ್ನು ಆಧರಿಸಿವೆ. ಈ ಘಟನೆಯ ಸುಮಾರು 300,000 ವರ್ಷಗಳ ನಂತರ, ಪುನರ್'ಸಂಯೋಜನ ಎಂಬ ಕ್ರಿಯೆಯಲ್ಲಿ ಜಲಜನಕ ಮತ್ತು ಹೀಲಿಯಂ ಅಣುಗಳ ರೂಪುಗೊಂಡವು. ಎಲ್ಲಾ ಜಲಜನಕವು ತಟಸ್ಥವಾಗಿತ್ತು ಮತ್ತು ಸುಲಭವಾಗಿ ಬೆಳಕಿನ್ನು ಹೀರಿಕೊಂಡಿತು. ಯಾವುದೇ ನಕ್ಷತ್ರಗಳು ಇನ್ನೂ ರಚನೆಯಾಗಿರಲಿಲ್ಲ. ಪರಿಣಾಮವಾಗಿ ಈ ಅವಧಿಯನ್ನು, "ಕತ್ತಲೆಯ ಯುಗ" ಎಂದು ಕರೆಯಲಾಗಿದೆ. ಈ ಆದಿಸ್ವರೂಪದ ದ್ರವ್ಯದಲ್ಲಿ ದೊಡ್ಡ ರಚನೆಗಳು ಕಾಣಿಸಿಕೊಳ್ಳಲು ಪ್ರಾರಂಭಿಸಿತು. ಈ ಆದಿಸ್ವರೂಪದ ವಿಷಯದಲ್ಲಿ ಸಾಂದ್ರತೆಯ ಏರಿಳಿತಗಳ ಕಾಲವಾಗಿತ್ತು. ಪರಿಣಾಮವಾಗಿ, ಬ್ಯಾರಿಯೊನಿಕ್ ಮ್ಯಾಟರ್ ಶೀತ ಕೃಷ್ಣ ದ್ರವ್ಯದಲ್ಲಿ ಸಾಂದ್ರೀಕರಿಸಲು ಆರಂಭಿಸಿದವು.
ಪ್ರಕಾಶಕ ಇನ್ಫ್ರಾರೆಡ್ ಗ್ಯಾಲಕ್ಸಿಗಳು ಪ್ರಕಾಶಮಾನತೆ ಹೊಂದಿದ ಗ್ಯಾಲಕ್ಸಿಗಳು ಪ್ರಕಾಶ ಮಾಪನದಲಲ್ಲಿ ಅವು 1011 ?! ಮೇಲೆ ಇವೆ. ಈ ಬಗೆಯ ಸ್ಟಾರ್ ಗೆಲಕ್ಸಿಗಳು ಒಂದು ಬಗೆಯ ಸುರುಳಿಯುಳ್ಳ ಅತಿ ಪ್ರಕಾಶದ. ಗೆಲಕ್ಸಿಗಳು ಸ್ಟಾರ್’ಬರ್ಸ್ಟ್ ಗ್ಯಾಲಕ್ಸಿಗಳಿಗಿಂತ ಹೆಚ್ಚು ಇವೆ. ಸೇಫೆರ್ಟ್ ಗ್ಯಾಲಾಕ್ಷಿ ಮತ್ತು ಇನ್’ಪ್ರಾರೆಡ್’ ಭಾಗಶಃ-ನಾಕ್ಷತ್ರಿಕ ವಸ್ತುಗಳು ಸಮಾನ ಪ್ರಕಾಶಮಾನತೆ ಹೊಂದಿದವು. ಮೊದಲು ಭಾಗಶಃ-ಪ್ರಕಾಶಕ ಇನ್ಫ್ರಾರೆಡ್ ಗ್ಯಾಲಕ್ಸಿಗಳು ಹೆಚ್ಚು ಹೇರಳವಾಗಿದ್ದವು. ಇನ್ಫ್ರಾರೆಡ್ ಗೆಲಕ್ಸಿಗಳು ಹೊರಸೂಸುವ ಶಕ್ತಿಯು ಇತರ ಎಲ್ಲಾ ಒಟ್ಟು ತಾರೆಗಳ ತರಂಗಾಂತರಗಳಿಗಿಂತ ಹೆಚ್ಚು. ಅದು ಅತಿಗೆಂಪು ಶಕ್ತಿಯನ್ನು ಹೊರಸೂಸುತ್ತವೆ, ಆ ಶಕ್ತಿಯ ಪ್ರಮಾಣ- ಒಂದು ಪ್ರಕಾಶಕ ಅತಿಗೆಂಪು ಗ್ಯಾಲಕ್ಸಿಯ ಪ್ರಕಾಶಮಾನತೆ ನಮ್ಮ ಸೂರ್ಯನ 100 ಶತಕೋಟಿ ಪಟ್ಟು ಹೆಚ್ಚು.
ಈ ನಮ್ಮ ಒಂದು ಮಧ್ಯಮ ಗಾತ್ರದ ಬ್ರಹ್ಮಾಂಡದ ಅಗಾಧತೆ ಅಧ್ಭುತವಾದುದು. ನಮ್ಮ ಭೂಮಿ ಮತ್ತು ಇತರ ಗ್ರಹಗಳ ಕುಟುಂಬವನ್ನು ಹೊಂದಿದ ಸೂರ್ಯ ಮಧ್ಯಮ ಗಾತ್ರದ ನಕ್ಷತ್ರ. ಈ ಆಕಾಶಗಂಗೆಯೆಂಬ ಬ್ರಹ್ಮಾಂಡದಲ್ಲಿ ಎಷ್ಟು ನಕ್ಷತ್ರಗಳಿರಬಹುದೆಂದು ಸಾಕಷ್ಟು ಕರಾರುವಾಕ್ಕಾಗಿ ಊಹಿಸಲು ವಿಜ್ಞಾನಿಗಳು ಪ್ರಯತ್ನಿಸಿದ್ದಾರೆ . ವಿಜ್ಞಾನಿ ಎಡ್ವಿನ್ ಹಬಲ್ ನು ಈ ವಿಶ್ವದಲ್ಲಿರುವ ಸುಮಾರು 200 ಬಿಲಿಯನ್ ಬ್ರಹ್ಮಾಂಡ ವಿರುವುದೆಂದು ಹೇಳಿದ್ದಾನೆ. ಬ್ರಹ್ಮಾಂಡಗಳಲ್ಲಿ ನಮ್ಮ ಆಕಾಶಗಂಗೆಯೂ ಒಂದು ಎಂದು ಲೆಕ್ಕ ಹಾಕಿದ್ದಾನೆ. ಈ ಸಂಖ್ಯೆಯ ಬಗೆಗೆ ಸ್ವಲ್ಪ ವಿವಾದವಿದ್ದರೂ ಬಹುಮಟ್ಟಿಗೆ ಅದು ಸರಿ ಎಂದು ಅನೇಕ ಖಗೋಳ ವಿಜ್ಞಾನಿಗಳು ಹೇಳಿದ್ದಾರೆ.
ಜನವರಿ 7, 2016 ಯಲ್ಲಿ ಈಗ ಖಗೋಳಶಾಸ್ತ್ರಜ್ಞರು, ಮಿಸ್ಸೌರಿ ವಿಶ್ವವಿದ್ಯಾಲಯ, ಫ್ಲೋರಿಡಾ ವಿಶ್ವವಿದ್ಯಾಲಯ, ಮತ್ತು ಬೇರೆಡೆ, ಒಂದು ಬೃಹತ್ತಾದ, ವಿಸ್ತಾರವಾದ ಮಥಿಸುತ್ತಿರುವ ಗ್ಯಾಲಕ್ಸಿಯನ್ನು, ಬಿಗ್ ಬ್ಯಾಂಗ್'ನ 3.8 ಶತಕೋಟಿ ವರ್ಷಗಳ ನಂತರ ರೂಪುಗೊಂಡ ಬ್ರಹ್ಮಾಂಡಗುಚ್ಛವನ್ನು ಪತ್ತೆಹಚ್ಚಿವೆ. ಮತ್ತು ಭೂಮಿಯಿಂದ 10 ಶತಕೋಟಿ ಬೆಳಕಿನ ವರ್ಷಗಳದೂರದಲ್ಲಿದೆ. ಸಾವಿರಾರು ಗೆಲಕ್ಸಿಗಳನ್ನು ಒಳಗೊಂಡಿದೆ. ಈ ಬೃಹತ್ ಬ್ರಹ್ಮಾಂಡ ಸೂರ್ಯನ 250 ಟ್ರಿಲಿಯನ್ ಪಟ್ಟು ಹೆಚ್ಚು ಅಗಾಧ, ಅಥವಾ ಆಕಾಶಗಂಗೆ ಗ್ಯಾಲಕ್ಸಿಯ 1,000 ಪಟ್ಟಿಗೂ ಹೆಚ್ಚು ದೊಡ್ಡ ಬೃಹತ್ ಬ್ರಹ್ಮಾಂಡ. , 4 .
ಸುಮಾರು 170 ಶತಕೋಟಿ ಯಿಂದ 200 ಶತಕೋಟಿ ಬ್ರಹ್ಮಾಂಡಗಳು ನಮ್ಮ ವಿಶ್ವದಲ್ಲಿದೆಯೆಂದು ಊಹಿಸಿದ್ದಾರೆ. ಬ್ರಹ್ಮಾಂಡವು ವ್ಯಾಸದಲ್ಲಿ ಸಾಮಾನ್ಯವಾಗಿ 1,000 ದಿಂದ 100,000 ಪಾರಸೆಕ್ ಇದ್ದು ಮತ್ತು ಒಂದರಿಂದ ಮತ್ತೊಂದು ಲಕ್ಷಾಂತರ ಸೂರ್ಯ-ದೂರಮಾನ ದೂರದಿಂದ ಬೇರ್ಪಡಿಸಲಾಗಿರುತ್ತದೆ ಅತ್ಯಂತ ಬ್ರಹ್ಮಾಂಡಗಳ ನಡುವಿನ ಜಾಗವನ್ನು ಒಂದು ಪ್ರತಿ ಘನ ಮೀಟರ್ ಒಂದು ಪರಮಾಣುವಿನ ಸರಾಸರಿ ಸಾಂದ್ರತೆಯನ್ನು ಹೊಂದಿರುವ ಅತಿಸೂಕ್ಷ್ಮ ಅನಿಲವು ತುಂಬಿರುತ್ತದೆ. ಬಹುತೇಕ ಬ್ರಹ್ಮಾಂಡಗಳ ಗುಂಪುಗಳು, ಗುರುತ್ವಾಕರ್ಷಣತ್ವದಿಂದ ಗೊಂಚಲುಗಳಾಗಿ ವ್ಯವಸ್ಥೆಗೊಳಿಸಲ್ಪಟ್ಟಿವೆ. ಇವನ್ನು ನಕ್ಷತ್ರಗಳ ಮಹಾ ಸಂಘಗಳು ಎಂದು ಕರೆಯಲಾಗುತ್ತದೆ. ದೊಡ್ಡ ಪ್ರಮಾಣದ ಈ ಸಂಬಂಧಗಳ ಸುತ್ತಲೂ ಸಾಮಾನ್ಯವಾಗಿ ಹಾಳೆಗಳು ಮತ್ತು ಫಿಲಾಮೆಂಟ್ಗಳಿದ್ದು ಸುತ್ತ ಅಪಾರ ಖಾಲಿ ಜಾಗಗಳಿರುವಂತೆ ಜೋಡಿಸಲಾಗುತ್ತದೆ.
ನಮ್ಮ ಆಕಾಶಗಂಗೆ ನೀಹಾರಕವೂ ಸೇರಿದಂತೆ ಸುರುಳಿ ನೀಹಾರಕಗಳು (ಸ್ಪೈರಲ್ ಗೆಲಕ್ಸಿ, ಬಹುತೇಕ, ಸುರುಳಿಯ ತೋಳಿನ ವಿನ್ಯಾಸವನ್ನು ಹೊಂದಿವೆ. ಏಕಮುಖ, ಎರಡೂ ಬದಿಗೆ ಬಾಹ್ಯದಲ್ಲಿ ಬಾಹು ಆಕಾರದ ಪಟ್ಟಿ ವಿಸ್ತರಿಸಿ ಸುರಳಿಯಲ್ಲಿ ಸೇರಿಕೊಳ್ಳುತ್ತವೆ. ಹಬಲ್ ವರ್ಗೀಕರಣ ಯೋಜನೆಯಲ್ಲಿ, ಇದನ್ನು ಎಸ್.ಬಿ. ಮೂಲಕ ಸೂಚಿಸಲಾಗುತ್ತದೆ, ಜೊತೆಗೆ “ಎ, ಬಿ ಅಥವಾ ಸಿ” ಎಂದು ವರ್ಗೀಕರಣವು ಸೂಚಿಸುತ್ತದೆ. ಸುರುಳಿ ತೋಳಿನ ರೂಪ (ಸಾಮಾನ್ಯ ಸುರುಳಿಯಾಕಾರದ ಗೆಲಕ್ಸಿಗಳ ರೀತಿಯಲ್ಲೇ ಇದ್ದು, ಸಾಂದ್ರತೆಯ ಅಲೆಯು ಹೊರಭಾಗದ ಮುಖ್ಯ ಭಾಗಕ್ಕೆ ಹರಡಿದ ಪರಿಣಾಮವಾಗಿ ಹೆಚ್ಚು ಕ್ರಯಾ ಶೀಲವಾಗಿವೆ; ಇಲ್ಲವೇ, ಅನೇಕ ಪಟ್ಟಿಗಳುಳ್ಳ ನೀಹಾರಕಗಳಲ್ಲಿ ಅನಿಲವು ತೋಳಿಗೆ ಹರಿಯುವ ಪರಿಣಾಮವಾಗಿ ಅವು ಹೆಚ್ಚು ಸಕ್ರಿಯವಾಗಿರುತ್ತವೆ. ಈ ಪಟ್ಟಿಗಳು ತಾತ್ಕಾಲಿಕ ರಚನೆಗಳೆಂದು ಭಾವಿಸಲಾಗಿದೆ.
1990ರ ನಂತರ 'ಹಬ್ಬಲ್ ಬಾಹ್ಯಾಕಾಶ ದೂರದರ್ಶಕ'ದ ಉಪಯೋಗದ ನಂತರ ಆಕಾಶ ಕಾಯ ಮತ್ತು ಬ್ರಹ್ಮಾಂಡಗಳ ನಿಖರ ಪರಿಚಯ ಸಾಧ್ಯವಾಯಿತು. ಆಕಾಶದಲ್ಲಿ ಜ್ಯೋತಿರ್ಮೇಘಗಳಲ್ಲದೆ ಕೃಷ್ಣದ್ರವ್ಯವೂ ಖಾಲಿ ಪ್ರದೇಶಗಳೂ ಮತ್ತು ಅಸಂಖ್ಯಾತ ನೀಹಾರಿಕೆಗಳೂ ಇರುವುದು ಪತ್ತೆಯಾಯಿತು. ಅದರ ಮೂಲಕ ನಡೆದ ಸಂಶೋಧನೆ ವಿಶ್ವದಲ್ಲಿ ಸುಮಾರು 125 ಬಿಲಿಯನ್ ಬ್ರಹ್ಮಾಂಡಗಳಿವೆಯೆಂಬುದಕ್ಕೆ ಆಧಾರ ದೊರೆಯಿತು. ಹೊಸ ಅವಿಷ್ಕಾರಗಳಿಂದ ಸಾಮಾನ್ಯ ಕಣ್ಣಿಗೆ ಗೋಚರಿಸದ ವಸ್ತುಗಳನ್ನೂ ಬಾಹ್ಯಾಕಾಶದಲ್ಲಿ ಗುರುತಿಸಲು ಸಾಧ್ಯವಾಯಿತು. ಅವು ರೇಡಿಯೋ ಟೆಲಿಸ್ಕೋಪು, ಇನ್'ಪ್ರಾರೆಡ್ ಕ್ಯಾಮರಾ, ಎಕ್ಷರೇ ಟೆಲಿಸ್ಕೋಪುಗಳು. ಇವು ಆಕಾಶದಲ್ಲಿರುವ ಹಬ್ಬಲ್ ದೂರದರ್ಶಕದಿಂದ ಕಾಣದ ದೂರದ ಆಕಾಶ ಕಾಯಗಳನ್ನೂ ಲೋಕಗಳನ್ನೂ ಕಾಣಲು ಸಾಧ್ಯವಾಯಿತು.
ನಮಗೆ ಹತ್ತಿರದ ಆಂಡ್ರೊಮಿಡಾ ಗ್ಯಾಲಾಕ್ಸಿ ಅಥವಾ ದೇವಯಾನಿ ನಕ್ಷತ್ರಪುಂಜವೆಂಬ ಬ್ರಹ್ಮಾಂಡ ಅಥವಾ ನೀಹಾರಕ (ಖಗೋಲಶಾಸ್ತ್ರ ಪ್ರವೇಶಿಕೆ ಬರೆದ ಆರ್.ಎಲ್.ನರಸಿಂಹಯ್ಯನವರು ಅದಕ್ಕೆ ದ್ರೌಪದೀ ನೀಹಾರಕವೆಂದು ಹೆಸರಿಟ್ಟಿದ್ದಾರೆ.). ಇದು ನಮ್ಮಿಂದ 7,50,000 ಜ್ಯೋತಿರ್ವರ್ಷ ದೂರದಲ್ಲಿರಬೇಕೆಂದು ಊಹಿಸಿದ್ದಾರೆ1.
ಆಂಡ್ರೊಮಿಡಾ ಇಥಿಯೋಪಿಯನ್ ರಾಜಕುಮಾರಿ ಮತ್ತು ಕಾಸಿಯೋಪಿಯಾ ಮಗಳು; ಅವಳನ್ನು ಒಂದು ಬಂಡೆಗೆ ಕಟ್ಟಿದ್ದರು. ಪೋಸಿಡಾನ್ನ ಕಳಿಸಿದ್ದ ಒಂದು ಸಮುದ್ರ ದೈತ್ಯಕ್ಕೆ ಅವಳನ್ನು ಬಲಿಕೊಡಲು ನಿಶ್ಚಯಿಸಿದ್ದರು. ಆದರೆ ಅವಳನ್ನು ಪರ್ಸೀಯಸ್ ರಕ್ಷಿಸಿದ; ನಂತರ ಅವಳು ಅವನ ಪತ್ನಿಯಾದಳು. ಈ ನೀಹಾರಿಕೆಗೆ ಅವಳ ಹೆಸರು.
ತೀವ್ರ ತೆರನಾದ ಪರಸ್ಪರ ಕಲನವು ಅಥವಾ ಗ್ಯಾಲಕ್ಸಿಯ ವಿಲೀನವು; ಈ ಸಂದರ್ಭದಲ್ಲಿ ಎರಡು ನಕ್ಷತ್ರಪುಂಜಗಳ ಗ್ಯಾಲಕ್ಸಿಗಳು ಪರಸ್ಪರ ಒಂದನ್ನೊಂದು ಹಾದು ಹೋಗಲು ತುಲನಾತ್ಮಕವಾಗಿ ಆವೇಗ ಸಾಕಾಗುವುದಿಲ್ಲ; ಬದಲಿಗೆ, ಅವು ಕ್ರಮೇಣ ಒಂದು,ದೊಡ್ಡ ಗ್ಯಾಲಕ್ಸಿಯನ್ನು ರಚಿಸಲು ವಿಲೀನಗೊಳ್ಳುವ ಮೂಲಕ ಕಾರಣವಾಗಬಹುದು. ಗ್ಯಾಲಕ್ಸಿಗಳ ವಿಲೀನಗಳನ್ನು ಹೋಲಿಸಿ ನೋಡಿದರೆ, ಒಂದು ವೇಳೆ ವಿಲೀನಗೊಳ್ಳುವ ಗ್ಯಾಲಕ್ಸಿಗಳಲ್ಲಿ ಒಂದು ಅತಿ ದೊಡ್ಡದಗಿದ್ದು ಇತರ ವಿಲೀನಕ್ಕೊಳಗಾಗುವ ಗ್ಯಾಲಕ್ಸಿಗಳನ್ನು ತನ್ನೊಳಗೆ ಸೇರಿಸಿಕೊಂಡರೆ ಅದನ್ನು ನಕ್ಷತ್ರ-ಭಕ್ಷಕ ಎಂದು ಕರೆಯಲಾಗುತ್ತದೆ. ಅಗಾಧ ಗಾತ್ರದ ಗ್ಯಾಲಕ್ಸಿ ತುಲನಾತ್ಮಕವಾಗಿ ತೊಂದರೆಗೊಳಗಾಗದೆ ಉಳಿಯುತ್ತದೆ. ಆದರೆ ಸಣ್ಣ ಗ್ಯಾಲಕ್ಸಿ ಚೂರಾಗುತ್ತದೆ.
ನಕ್ಷತ್ರಗಳು ಸಂಗ್ರಹಿತವಾದ ದೈತ್ಯ ಅಣುಸಂಯೋಜಿತ ಶೀತ ಅನಿಲ ಮೋಡಗಳಿಂದ ರೂಪುಗೊಳ್ಳುತ್ತವೆ. ಕೆಲವು ಗ್ಯಾಲಕ್ಸಿಗಳು ತ್ವರಿತ ಗತಿಯಲ್ಲಿ ತಾರಾಸ್ಪೋಟ ಕ್ರಿಯೆಯಿಂದ ತಾರೆಗಳನ್ನು ಸೃಷ್ಟಿಸುತ್ತವೆ. ಅವು ಹಾಗೆ ಮುಂದುವರಿದರೆ ನೀಹಾರಿಕೆಯ ಜೀವಿತಾವಧಿ ಕಡಿಮೆ. ಅಲ್ಪ ಕಾಲಾವಧಿಯಲ್ಲಿ ತಮ್ಮ ಮೀಸಲು ಅನಿಲವನ್ನೆಲ್ಲಾ ಬಳಸುತ್ತದೆ. ಆದ್ದರಿಂದ ನೀಹಾರಿಕೆಯ ಚಟುವಟಿಕೆಯಿಂದ ಸಾಮಾನ್ಯವಾಗಿ ಅದರ ಇತಿಹಾಸ ಅಲ್ಪಾವಧಿಯಲ್ಲಿ ಕೊನೆಗೊಳ್ಳುತ್ತದೆ. ಅವು ಕೇವಲ ಹತ್ತು ದಶಲಕ್ಷ ವರ್ಷಗಳ ಕಾಲ ಇರುತ್ತವೆ. ತಾರಾಸ್ಪೋಟ ಬ್ರಹ್ಮಾಂಡಗಳ ಪ್ರಾಚೀನ ಇತಿಹಾಸದ ಸಂದರ್ಭದಲ್ಲಿ ಹೆಚ್ಚು ಸಾಮಾನ್ಯವಾಗಿದ್ದವು, ಮತ್ತು ಪ್ರಸ್ತುತ, ಇನ್ನೂ ಒಟ್ಟು ಸುಮಾರು 15%. ತಾರೆಗಳ ಉತ್ಪಾದನೆ ಆಗುತ್ತಿದೆ.
ನಮ್ಮ ಆಕಾಶಗಂಗೆಯ ನೆರೆಯ 27 ಕುಬ್ಜ ಬ್ರಹ್ಮಾಂಡಗಳ ಇರುವಿಕೆ, ಒಂದು ಅಧ್ಯಯನದಿಂದ ಕಂಡುಬಂದಿರುವುದು, ಅವುಗಳಲ್ಲಿ, ಅವು ಸಾವಿರಾರು ಅಥವಾ ಲಕ್ಷಾಂತರ ನಕ್ಷತ್ರಗಳನ್ನು ಹೊಂದಿದ್ದರೂ ಕೂಡಾ ಅವುಗಳ ಕೇಂದ್ರ ದ್ರವ್ಯ ರಾಸಿ, ಸುಮಾರು 10 ಮಿಲಿಯನ್ ಸೌರ ತೂಕಗಳು, ಅಷ್ಟೇ. ಇದರಿಂದ ಬ್ರಹ್ಮಾಂಡಗಳು ಹೆಚ್ಚಾಗಿ ಕೃಷ್ಣದ್ರವ್ಯದಿಂದ ರೂಪುಗೊಳ್ಳುತ್ತವೆ,ಎಂಬ ಅಭಿಪ್ರಾಯಕ್ಕೆ ಬರಲು ಕಾರಣವಾಗಿದೆ, ಅವುಗಳ ಕನಿಷ್ಠ ಗಾತ್ರ ಡಾರ್ಕ್ ಮ್ಯಾಟರ್’ನ ಅಸಹಜ ಗುರುತ್ವ ಸಮ್ಮಿಳನವನ್ನು ಸೂಚಿಸಬಹುದು. ದೊಡ್ಡ ಗಾತ್ರವನ್ನು ಹಿಡಿದಿಡಲು ಅವುಗಳ ಬೆಚ್ಚಗಿನ ಕೃಷ್ಣ ದ್ರವ್ಯದ ಅಸಾಮರ್ಥ್ಯವೇ ಕಾರಣವಿರಬಹುದು.
ಆಕಾಶ ಗಂಗೆಯ ಹೊರಗಿನ ಕೆಲವು ನೀಹಾರಿಕೆ ಗಳು ಬರಿಗಣ್ಣಿಗೆ ಗೋಚರಿಸುತ್ತವೆ. ಸೈಮನ್ ಮೊರಿಸೆಂಬುವವನು 1612 ರಲ್ಲಿಯೇ ಆಂಡ್ರಮಿಡಾ ನೀಹಾರಿಕೆಯನ್ನು ಗುರುತಿಸಿದ್ದನು. ಆದರೆ ಅದನ್ನು ಹೊಳೆಯುವ ಅನಿಲಗಳ ರಾಶಿ ಅಥವಾ ಜ್ಯೋತಿರ್’ಮೇಘ ಎಂದು 1922 ರ ವರೆಗೂ ತಿಳಿದಿದ್ದರು. 1922ರಲ್ಲಿ 100 ಇಂಚು ವ್ಯಾಸದ , ಮೌಟ್ ವಿಲ್ಸನ್ ದೂರದರ್ಶಕದಲ್ಲಿ ಎಡ್ವಿನ್ ಹಬಲ್’ನು ಪರಿಶೀಲನೆ ಮಾಡಿ ಅದರಲ್ಲಿ ನಕ್ಷತ್ರಗಳನ್ನು ಗುರುತಿಸಿ ಅದನ್ನು ಒಂದು ಪ್ರತ್ಯೇಕ ಬ್ರಹ್ಮಾಂಡವೆಂದು ತೋರಿಸಿದನು. ಹೀಗೆ 1936 ರಲ್ಲಿ ಹಬಲ್’ನು ಬ್ರಹ್ಮಾಂಡ ಮಾರ್ಫಾಲಜಿ ಎಂಬ ಸಿದ್ದಾಂತವನ್ನು ಮಂಡಿಸಿದನು. ಅದು ಈಗಲೂ ಚಾಲ್ತಿಯಲ್ಲಿದೆ.
ದೊಡ್ಡ ದೀರ್ಘವೃತ್ತಾಕಾರದ ಮತ್ತು ಸುರಳಿ ಗ್ಯಾಲಕ್ಸಿಗಳ ಪ್ರಾಧಾನ್ಯತೆಯ ಹೊರತಾಗಿಯೂ ವಿಶ್ವದಲ್ಲಿ ಬಹಳಷ್ಟು ಬ್ರಹ್ಮಾಂಡಗಳು ಕುಬ್ಜಗಳು . ಇತರ ಬ್ರಹ್ಮಾಂಡಗಳ ರಚನೆಗಳಿಗೆ ಹೋಲಿಸಿದರೆ ಈ ಕುಬ್ಜಗಳು ಅಥವಾ ಪುಟ್ಟ ಬ್ರಹ್ಮಾಂಡಗಳು ಕೆಲವೇ ಶತಕೋಟಿ ನಕ್ಷತ್ರಗಳನ್ನು ಹೊಂದಿವೆ. ಅವು, ಗಾತ್ರದಲ್ಲಿ ನಮ್ಮ ಕ್ಷೀರಪಥದ ನೂರನೇ ಒಂದು ಭಾಗ ಮಾತ್ರಾ ಇವೆ. ಈ ಗ್ಯಾಲಕ್ಸಿಗಳಲ್ಲಿ ತುಲನಾತ್ಮಕವಾಗಿ ಸಣ್ಣ. ಅಲ್ಟ್ರಾ-ಸಾಕುಬ್ಜ ಬ್ರಹ್ಮಾಂಡಗಳು ಇತ್ತೀಚೆಗೆ ಪತ್ತೆಯಾಗಿದ್ದು, ಅವು ಅಡ್ಡಲಾಗಿ ಕೇವಲ 100 ಪರಸೆಕ್ಸ್ ಇವೆ.
ಅನೇಕ ಕುಬ್ಜ ಗೆಲಕ್ಸಿಗಳು ಒಂದು ದೊಡ್ಡ ನೀಹಾರಕವನ್ನು ಪರಿಭ್ರಮಿಸುತ್ತವೆ. ನಮ್ಮ ಕ್ಷೀರಪಥವೇ ಕನಿಷ್ಠ ಒಂದು ಡಜನ್ ಇಂತಹ ಉಪಬ್ರಹ್ಮಾಂಡಗಳನ್ನು ಹೊಂದಿದೆ. ಇನ್ನೂ ಅಂದಾಜು 300-500 ಉಪಬ್ರಹ್ಮಾಂಡಗಳನ್ನು ಪತ್ತೆಹಚ್ಚಬಹುದು ಎಂಬ ನಂಬುಗೆ ಇದೆ. ಕುಬ್ಜ ಬ್ರಹ್ಮಾಂಡಗಳನ್ನು ಸಹ ಅಂಡಾಕಾರದ, ಸುರುಳಿಯಾಕಾರದ ಅಥವಾ ಅನಿಯಮಿತ ಹೀಗೆ ವಿಂಗಡಿಸಬಹುದು. ಆದರೆ ಈ ಸಣ್ಣ ಕುಬ್ಜ ಅಂಡಾಕಾರದ ಬ್ರಹ್ಮಾಂಡಗಳು ದೊಡ್ಡ ಬ್ರಹ್ಮಾಂಡಗಳುನ್ನು ಯಾವುದೇ ರೀತಿಯಲ್ಲೂ ಹೋಲುವುದಿಲ್ಲ. ಬದಲಿಗೆ, ಅವುಗಳನ್ನು ಹೆಚ್ಚಾಗಿ, ಗೋಳಾಕೃತಿ ಕುಬ್ಜಗಳೆಂದು ಕರೆಯಲಾಗುತ್ತದೆ.
ಹೀಗೆ ತಾರಾಸ್ಪೋಟವುಳ್ಳ ನೀಹಾರಿಕೆಗಳಲ್ಲಿ ಮೋಡಗಳ ಸಾಂದ್ರ ಶೇಖರಣೆ ಮತ್ತು ಹೊಸ ತಾರೆಗಳ ಸೃಷ್ಟಿ ಕಂಡುಬರುವುದು. ದೈತ್ಯ ತಾರೆಗಳು ಮಹಾನೊವಾಗಳ ಸ್ಪೋಟಕ್ಕೆ ಕಾರಣವಾಗುತ್ತವೆ ಮುದಿ ತಾರೆಗಳ ಮರಣದಿಂದ ಸ್ಪೋಟಗಳು ಸಂಭವಿಸಿ ಸುತ್ತಮುತ್ತಲಿನ ಪ್ರದೇಶಗಳಲ್ಲಿ ಅಳಿದುಳಿದ ಧೂಳಿನ ಅನಿಲದ ಸಂವಹನ ವಾಗುವುದು. ನಂತರ ಸರಣಿಯಲ್ಲಿ ಸ್ಪೋಟಗಳಾಗಿ ನಕ್ಷತ್ರ ರೂಪುಗೊಳ್ಳುವ ಕ್ರಿಯೆ ನಡೆದು ಲಭ್ಯವಿರುವ ಅನಿಲವನ್ನು ಉಪಯೋಗಿಸಿಕೊಂಡ ನಂತರ ತಾರಾಸ್ಪೋಟ ಕ್ರಿಯೆ ಅಂತ್ಯಗೊಳ್ಳುವುದು.
ನಿಯಮರಹಿತ-2 ನೀಹಾರಿಕೆಯು ವರ್ಗೀಕರಣ ಹೋಲುವ ಯಾವುದೇ ಹಬಲ್ ಯೋಜನೆ ರಚನೆಯನ್ನು ಹೊಂದುವುದಿಲ್ಲ. ಅನಿಯಮಿತ ನೀಹಾರಿಕೆಗಳ ಹತ್ತಿರದ ಉದಾಹರಣೆಗಳೆಂದರೆ ಮೆಗೆಲ್ಯಾನಿಕ್ ಮೇಘಗಳು.
ಒಂದು ಅಲ್ಟ್ರಾ ವಿಕೀರ್ಣ ನೀಹಾರಿಕೆಯು ಅತ್ಯಂತ ಕಡಿಮೆ ಸಾಂದ್ರತೆಯ ನೀಹಾರಿಕೆಯಾಗಿದೆ. ಕ್ಷೀರಪಥ ನೀಹಾರಿಕೆಯ, ಅದೇ ಗಾತ್ರದ ಆದರೆ ಕ್ಷೀರಪಥದ ಕೇವಲ 1%ನಷ್ಟು ದೃಷ್ಟಿಗೋಚರ ಎಣಿಕೆಗೆ ಸಿಗಬಲ್ಲ ತಾರೆಗಳನ್ನು ಹೊಂದಿದೆ. ಅಲ್ಲಿ ನಕ್ಷತ್ರ ರಚನೆಗೆ ಬೇಕಾದ ಅನಿಲದ ಕೊರತೆ ಇರುವುದರಿಂದ ಪ್ರಕಾಶಮಾನತೆಯ ಕೊರತೆಯೂ ಇದೆ.
ಉಂಗುರ ನೀಹಾರಿಕೆಗಳು ನಕ್ಷತ್ರಗಳ ಉಂಗುರಾಕೃತಿಯ ರಚನೆಯನ್ನು ಹೊಂದಿದೆ. ಮತ್ತು ಅಂತರತಾರಾ ಮಾಧ್ಯಮದ ಒಂದು ಖಾಲಿ ಕೇಂದ್ರವನ್ನು ಹೊಂದಿದೆ. ಒಂದು ಸುರುಳಿಯಾಕಾರದ ನೀಹಾರಿಕೆಯ ಮಧ್ಯಭಾಗದ ಮೂಲಕ, ಒಂದು ಸಣ್ಣ ನೀಹಾರಿಕೆಯು ಹಾದುಹೋದಾಗ ಒಂದು ಉಂಗುರ ನೀಹಾರಿಕೆಯು ಸಂಭವಿಸುತ್ತದೆ ಎಂದು ಭಾವಿಸಲಾಗಿದೆ. ಆಂಡ್ರೊಮಿಡಾ ನಕ್ಷತ್ರಪುಂಜದಲ್ಲಿ ಅಂತಹ ಕ್ರಿಯೆಯ ರಚನೆಯನ್ನು ತೋರುತ್ತದೆ. ಅದರ ಅತಿಗೆಂಪು ವಿಕಿರಣ ಬೀರುವಿಕೆಯನ್ನು ವೀಕ್ಷಿಸಿದಾಗ ಮತ್ತು ಅದರಲ್ಲಿರುವ ಉಂಗುರ ಬಾಹುಳ್ಯವು ಇದರ ಪರಿಣಾಮವಾಗಿರಬಹುದು ಎಂದು ಊಹಿಸಲಾಗಿದೆ.
ಎರಡು ನಕ್ಷತ್ರಪುಂಜ ಗಳು ಪರಸ್ಪರ ನೇರವಾಗಿ ಹಾದು ಹೋಗಿ ವಿಲೀನಗೊಳ್ಳಲು ಸಾಕಷ್ಟು ಸಂಬಂಧಿ ಆವೇಗ ಇಲ್ಲದಾಗ ಘರ್ಷಣೆಗಳು ಉಂಟಾಗುತ್ತವೆ. ಪರಸ್ಪರ ಗ್ಯಾಲಕ್ಸಿಗಳ ನಕ್ಷತ್ರಗಳು ಸಾಮಾನ್ಯವಾಗಿ ಡಿಕ್ಕಿ ಹೊಡೆಯುವುದಿಲ್ಲ, ಆದರೆ ಎರಡರ ಅನಿಲ ಮತ್ತು ಧೂಳು ಪರಸ್ಪರ ಕಲನಹೊಂದಿ ಕೆಲವೊಮ್ಮೆ ತಾರಾ ರಚನೆಯಾಗುತ್ತವೆ. ಈ ಒಂದು ಘರ್ಷಣೆ ತೀವ್ರವಾಗಿ ಗ್ಯಾಲಕ್ಸಿಗಳ ಆಕಾರ ವಿರೂಪಗೊಳಿಸಬಲ್ಲದು. ಅದು ಗ್ಯಾಲಕ್ಸಿಯಲ್ಲಿ ಪಟ್ಟಿ, ಉಂಗುರಗಳು ಅಥವಾ ಬಾಲ-ತರಹದ ರಚನೆಗಳಿಗೆ ಕಾರಣವಾಗಬಹುದು.
ಆಂಟೆನಾ ಗ್ಯಾಲಕ್ಸಿಗಳು ಪರಸ್ಪರ ಘರ್ಷಣೆ ಒಳಗಾಗಿ ಅಂತ್ಯದಲ್ಲಿ ಸಂಧರ್ಭಾನುಸಾರ ಅವುಗಳ ವಿಲೀನಕ್ಕೆ ಕಾರಣವಾಗುತ್ತದೆ.
ಗ್ಯಾಲಕ್ಸಿಗಳ ನಡುವೆ ಪರಸ್ಪರ ಹೊಂದಾಣಿಕೆ /ಘರ್ಷಣೆ ಆಗಾಗ್ಗೆ ನಡೆಯುವುದು , ಮತ್ತು ಅವು ಗ್ಯಾಲಕ್ಸಿಯ ವಿಕಾಸದಲ್ಲಿ ಒಂದು ಪ್ರಮುಖ ಪಾತ್ರವನ್ನು ವಹಿಸುತ್ತದೆ. ಗ್ಯಾಲಕ್ಸಿಗಳ ನಡುವೆ ಘರ್ಷಣೆ ತಪ್ಪಿದರೆ ಪಾರಸ್ಪರಿಕ ಗುರುತ್ವಾಕರ್ಷಣೆಯ ಕಾರಣ ಸ್ವರೂಪ ಕೆಡಲು ಕಾರಣವಾಗಬಹುದು, ಮತ್ತು ಅನಿಲ ಮತ್ತು ಧೂಳಿನ ಕೆಲವು ವಿನಿಮಯಕ್ಕೂ ಕಾರಣವಾಗಬಹುದು.
ಗ್ಯಾಲಕ್ಸಿಯು ಸಕ್ರಿಯ ಕೇಂದ್ರ ಭಾಗವನ್ನು ಹೊಂದಿದ್ದರೆ ಅದನ್ನು ಸಕ್ರಿಯ ಗ್ಯಾಲಕ್ಸಿ ಎಂದು ವರ್ಗೀಕರಿಸಲಾಗಿದೆ. ಈ ಗ್ಯಾಲಕ್ಸಿಗಳಿಂದ ಬಹಳಷ್ಟು ಶಕ್ತಿಯ ಗ್ಯಾಲಕ್ಸಿಯ ಕೇಂದ್ರ ಸಕ್ರಿಯ ಕೇಂದ್ರದಿಂದ ಹೊರಹಾಕಲ್ಪಡುತ್ತದೆ. ಉತ್ಪಾದನೆಯ ಭಾಗವು ಗ್ಯಾಲಕ್ಸಿಯ ಅಂತರತಾರಾ ಮಾಧ್ಯಮದ ಧೂಳು ಮತ್ತು ನಕ್ಷತ್ರಗಳ ಬದಲಿಗೆ ಈ ಕ್ರಿಯೆ ನಡೆಯುವುದು.
ಸುರುಳಿಯಾಕಾರದ ನಕ್ಷತ್ರಪುಂಜಗಳು: ಇವು ಸಾಮಾನ್ಯವಾಗಿ ಎರಡು ಬಾಹುಗಳ ಸುರುಳಿಯಾಕಾರದ ವಿನ್ಯಾಸವನ್ನು ಹೊಂದಿದೆ, ಮತ್ತು ಅಂಡಾಕಾರದ ಗ್ಯಾಲಕ್ಸಿಯನ್ನು ಹೋಲುತ್ತದೆ. ಮಧ್ಯದಲ್ಲಿ ನಕ್ಷತ್ರಗಳ ಸಾಂದ್ರತೆಯ ಉಬ್ಬು ಕೇಂದ್ರವಿರುವುದು, ಒಂದು ಚಪ್ಪಟೆ ಡಿಸ್ಕ್ ನಂತಿರುವುದು. . ಎಲ್ಲಾ ಅರ್ಧದಷ್ಟು ಸುರುಳಿ ನೀಹಾರಕಗಳು ಕೇಂದ್ರದಲ್ಲಿ ಉಬ್ಬು ಹೊಂದಿವೆ, ಅವು ಪಟ್ಟಿ ಯ ರಚನೆಯನ್ನು ಹೊಂದಿರುತ್ತವೆ. .
ಒಂದು ಉಬ್ಬಿದ ನೀಹಾರಿಕೆಯು ಅಂಡಾಕಾರದ ಮತ್ತು ಸ್ಪೈರಲ್ ಗೆಲಕ್ಸಿಗಳ ಎರಡೂ ಗುಣಗಳನ್ನು ಹೊಂದಿರುವ ಮಧ್ಯಂತರ ರೂಪ. ಇವನ್ನು ಹಬಲ್-ವರ್ಗೀಕರಣದಲ್ಲಿ ಎಸ್’ಒ’ ಎಂದು ವರ್ಗೀಕರಿಸಲಾಗಿದೆ, ಮತ್ತು ಅವು ಅಂಡಾಕಾರದ ಟೊಳ್ಳು ಸುರುಳಿ-ಬಾಹುಗಳು ಅಸಂಬದ್ಧ ನಿಯಮ ಹೊಂದಿದೆ. (ಪಟ್ಟಿಯುತ ಉಬ್ಬಿದ ನೀಹಾರಿಕೆಯು ಹಬಲ್ ವರ್ಗೀಕರಣದಲ್ಲಿ ಎಸ್’ಬಿ’ಒ’ ಚಿನ್ಹೆ ಹೊಂದಿದೆ.)
ಉಭಯ ಪೀನ ಗೆಲಾಕ್ಸಿಗಳು : ಇವುಗಳ ಸುರಳಿ ಸುತ್ತಲೂ ಪ್ರಕಾಶಮಾನವಾಗಿದ್ದು ಕೇಂದ್ರದಲ್ಲಿ ಉಬ್ಬು ಇವೆ. ಸುರಳಿ ಗೆಲಕ್ಸಿಗಳಿಗೆ ಭಿನ್ನವಾಗಿ, ಉಬ್ಬಿದ ತಟ್ಟೆ ಇದ್ದು, ಸಕ್ರಿಯವಾಗಿ ಯಾವುದೇ ಗಮನಾರ್ಹ ಸುರುಳಿಯಾಕಾರದ ವಿನ್ಯಾಸವನ್ನು ಹೊಂದಿರುವುದಿಲ್ಲ. ನಕ್ಷತ್ರಗಳು ರೂಪಗೊಳ್ಳುವ ವಿಸ್ತೃತ ಡಿಸ್ಕ್ ರಚನೆಯನ್ನು ಒಳಗೊಂಡಿರುತ್ತವೆ
ಈ ತಾರಾಸ್ಪೋಟಗಳು ಸಾಮಾನ್ಯವಾಗಿ ನೀಹಾರಿಕೆಗಳ ಪರಸ್ಪರ ವಿಲೀನಗೊಳಿಸುವ ಅಥವಾ ಪರಸ್ಪರ ಸಂವಹನ ಗೊಳಿಸುವ ಕ್ರಿಯೆಗೆ ಸಂಬಂಧಿಸಿವೆ. ಇಂತಹ ಪರಸ್ಪರ ಸಂವಹನ/ಸಂಮಿಲನ ಕ್ರಿಯೆಗೆ ಮಾದರಿ ಉದಾಹರಣೆ ದೊಡ್ಡ ಎಂ81. ಅನಿಯಮಿತ ನೀಹಾರಿಕೆಗಳು .ಸಾಮಾನ್ಯವಾಗಿ ಬಿಟ್ಟು ಬಿಟ್ಟು ಗಂಟುಗಳನ್ನು ಪ್ರದರ್ಶಿಸುತ್ತವೆ.
ಪ್ರಸ್ತುತ ನಾವಿರುವ ಆಕಾಶಗಂಗೆ ಗ್ಯಾಲಕ್ಸಿಯು, ಧನು ರಾಶಿಯ ಕುಬ್ಜ ಅಂಡಾಕಾರದ ಗ್ಯಾಲಕ್ಸಿಯನ್ನು ತನ್ನಲ್ಲಿ ವಿಲೀನಗೊಳಿಸಿಕೊಳ್ಳುತ್ತಲಿದೆ,ಮತ್ತು ಅದೇ ರೀತಿ ಕ್ಯಾನಿಸ್ ಮೇಜರ್ ಕುಬ್ಜ ಗ್ಯಾಲಕ್ಸಿಯನ್ನೂ ನುಂಗುವ ಪ್ರಕ್ರಿಯೆಯಲ್ಲಿದೆ.